title: 2013/489/UE, Euratom: Deċiżjoni tal-Kunsill u tal-Kummissjoni tat- 22 ta’ Lulju 2013 li tistabbilixxi l-pożizzjoni li għandha tittieħed f’isem l-Unjoni Ewropea u l-Komunità Ewropea tal-Enerġija Atomika fi ħdan il-Kunsill ta’ Stabbilizzazzjoni u Assoċjazzjoni UE—Serbja li tikkonċerna Deċiżjoni tal-Kunsill ta’ Stabbilizzazzjoni u Assoċjazzjoni UE—Serbja li tadotta r-Regoli ta’ Proċedura tiegħu

text:
               18.10.2013

               MT

               Il-Ġurnal Uffiċjali tal-Unjoni Ewropea

               L 278/1

         DEĊIŻJONI TAL-KUNSILL U TAL-KUMMISSJONI
   tat-22 ta’ Lulju 2013
   li tistabbilixxi l-pożizzjoni li għandha tittieħed f’isem l-Unjoni Ewropea u l-Komunità Ewropea tal-Enerġija Atomika fi ħdan il-Kunsill ta’ Stabbilizzazzjoni u Assoċjazzjoni UE—Serbja li tikkonċerna Deċiżjoni tal-Kunsill ta’ Stabbilizzazzjoni u Assoċjazzjoni UE—Serbja li tadotta r-Regoli ta’ Proċedura tiegħu
   (2013/489/UE, Euratom)
   IL-KUNSILL TAL-UNJONI EWROPEA,
   IL-KUMMISSJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b’mod partikulari l-Artikolu 217 flimkien mal-Artikolu 218(8) u l-Artikolu 218(9) tiegħu,
   Wara li kkunsidraw it-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 101 tiegħu,
   Wara li kkunsidraw il-proposta mill-Kummissjoni Ewropea,
   Wara li kkunsidraw l-approvazzjoni tal-Kunsill mogħtija skont l-Artikolu 101 tat-Trattat li jistabbilixxi l-Komunità Ewropea tal-Enerġija Atomika,
   Wara li kkunsidraw d-Deċiżjoni tal-Kunsill u tal-Kummissjoni 2013/490/UE, Euratom tat-22 ta’ Lulju 2013 dwar il-konklużjoni tal-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom min-naħa, u r-Repubblika tas-Serbja min-naħa l-oħra, (1) u b’mod partikolari l-Artikolu 3(1) tiegħu,
   Billi:

               (1)

               L-Artikolu 119 tal-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tas-Serbja, min-naħa l-oħra (“il-Ftehim”), jistabbilixxi Kunsill ta’ Stabbilizzazzjoni u Assoċjazzjoni.

               (2)

               L-Artikolu 120 tal-Ftehim jistipula li l-Kunsill ta’ Stabbilizzazzjoni u Assoċjazzjoni jadotta r-regoli ta’ proċedura tiegħu.

               (3)

               L-Artikolu 122 tal-Ftehim jistipula li l-Kunsill ta’ Stabbilizzazzjoni u Assoċjazzjoni jkun megħjun minn Kumitat ta’ Stabbilizzazzjoni u Assoċjazzjoni.

               (4)

               L-Artikolu 122 tal-Ftehim jistipula li l-Kunsill ta’ Stabbilizzazzjoni u Assoċjazzjoni, fir-regoli ta’ proċedura tiegħu, jiddetermina d-dmirijiet tal-Kumitat ta’ Stabbilizzazzjoni u Assoċjazzjoni u li l-Kunsill ta’ Stabbilizzazzjoni u Assoċjazzjoni jista’ jiddelega kwalunkwe setgħa minn dawk li għandu lill-Kumitat ta’ Stabbilizzazzjoni u Assoċjazzjoni,

               (5)

               L-Artikolu 124 tal-Ftehim jistipula li l-Kunsill ta’ Stabbilizzazzjoni u ta’ Assoċjazzjoni jista’ jiddeċiedi li jwaqqaf xi kumitati jew korpi speċjali oħra li jistgħu jassistuh fit-twettiq tad-dmirijietu; Dan jipprevedi wkoll li l-Kunsill ta’ Stabbilizzazzjoni u Assoċjazzjoni, fir-regoli ta’ proċedura tiegħu, jiddetermina l-konfigurazzjoni u d-dmirijiet ta’ tali kumitati u korpi, u kif jiffunzjonaw,

               (6)

               Id-djalogu u l-kooperazzjoni bejn imsieħba soċjali u organizzazzjonijiet oħrajn tas-soċjetà ċivili kif ukoll bejn l-awtoritajiet reġjonali u dawk lokali fl-Unjoni Ewropea u dawk fis-Serbja jistgħu jagħtu kontribut kbir għall-iżvilupp tar-relazzjonijiet tagħhom u għall-integrazzjoni tal-Ewropa,

               (7)

               Huwa xieraq li tali kooperazzjoni tkun organizzata billi jitwaqqfu żewġ Kumitati Konsultattivi Konġunti,

         ADOTTAW DIN ID-DEĊIŻJONI:
   Artikolu Uniku
   Il-pożizzjoni li għandha tiġi adottata mill-Unjoni Ewropea u l-Komunità Ewropea tal-Enerġija Atomika, fi ħdan il-Kunsill ta’ Stabbilizzazzjoni u Assoċjazzjoni UE – Serbja li tikkonċerna Deċiżjoni tal-Kunsill ta’ Stabbilizzazzjoni u Assoċjazzjoni UE – Serbja li tadotta r-Regoli ta’ Proċedura tiegħu tar-regoli ta’ proċedura tiegħu, għandha tkun ibbażata fuq l-abbozz tad-Deċiżjoni tal-Kunsill ta’ Stabbilizzazzjoni u Assoċjazzjoni, mehmuż ma’ din id-Deċiżjoni.

      Magħmul fi Brussell, it-22 ta’ Lulju 2013.

            Għall-Kunsill

            Il-President

         C. ASHTON

            Għall-Kummissjoni, F’isem il-President,

         C. MALMSTRÖM

            Membru tal-Kummissjoni

      (1)  Ara paġna 14 ta’ dan il-Ġurnal Uffiċjali.

      ABBOZZ
      DEĊIŻJONI Nru 1
      TAL-KUNSILL TA’ STABBILIZZAZZJONI U ASSOĊJAZZJONI UE – SERBJA
      ta’ …
      li biha jaddotta r-regoli ta’ proċedura tiegħu
      IL-KUNSILL TA’ STABILIZZAZZJONI U ASSOĊJAZZJONI,
      Wara li kkunsidra l-Ftehim ta’ Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom min-naħa, u r-Repubblika tas-Serbja (minn issa ‘l quddiem “is-Serbja”), min-naħa l-oħra (minn hawn ‘il quddiem imsejjaħ il-“Ftehim”), u b’mod partikolari l-Artikoli 119,120, 122 u 124 tiegħu,
      Billi dak il-Ftehim daħal fis-seħħ fi …,
      ADOTTA DIN ID-DEĊIŻJONI:
      Artikolu 1
      Presidenza
      Il-Kunsill ta’ Stabilizzazzjoni u Assoċjazzjoni jkun ippresedut b’mod li jalterna għal perijodi ta’ 12-il xahar bejn il-President tal-Kunsill għall-Affarijiet Barranin tal-Unjoni Ewropea f’isem l-Unjoni Ewropea u l-Istati Membri tagħha u l-Komunità Ewropea tal-Enerġija Atomika, u r-rappreżentant tal-Gvern tas-Serbja. L-ewwel perijodu jibda fid-data tal-ewwel laqgħa tal-Kunsill ta’ Stabbilizzazzjoni u Assoċjazzjoni u jintemm fil-31 ta’ Diċembru 2013.
      Artikolu 2
      Laqgħat
      Il-Kunsill ta’ Stabbilizzazzjoni u Assoċjazzjoni jiltaqa’ darba fis-sena fuq livell ministerjali. Sessjonijiet speċjali tal-Kunsill ta’ Stabbilizzazzjoni u Assoċjazzjoni jistgħu jsiru bit-talba ta’ wieħed mill-Partijiet, jekk il-Partijiet jaqblu li jsir hekk. Sakemm ma jintlaħaqx ftehim mod ieħor mill-Partijiet, kull sessjoni tal-Kunsill ta’ Stabbilizzazzjoni u Assoċjazzjoni ssir fil-post fejn is-soltu jsiru laqgħat tal-Kunsill tal-Unjoni Ewropea f’data li jaqblu dwarha ż-żewġ Partijiet. Il-laqgħat tal-Kunsill ta’ Stabbilizzazzjoni u Assoċjazzjoni jissejħu b’mod konġunt mis-Segretarji tal-Kunsill ta’ Stabbilizzazzjoni u Assoċjazzjoni bi qbil mal-President.
      Artikolu 3
      Rappreżentanza
      Il-membri tal-Kunsill ta’ Stabbilizzazzjoni u Assoċjazzjoni, f’każ li ma jkunux jistgħu jattendu, jistgħu jiġu rrappreżentati. Jekk membru jixtieq li jiġi rrappreżentat b’dan il-mod, huwa għandu jinnotifika lill-President dwar l-isem tar-rappreżentant tiegħu qabel il-laqgħa li fiha se jiġi rrapreżentat b’dan il-mod. Ir-rappreżentant ta’ membru tal-Kunsill ta’ Stabbilizzazzjoni u Assoċjazzjoni jeżerċita d-drittijiet kollha ta’ dak il-membru.
      Artikolu 4
      Delegazzjonijiet
      Il-membri tal-Kunsill ta’ Stabbilizzazzjoni u Assoċjazzjoni jistgħu jattendu fil-kumpanija ta’ uffiċjali. Qabel kull laqgħa, il-President ikun infurmat dwar il-konfigurazzjoni tad-delegazzjoni prevista għal kull Parti. Rappreżentant tal-Bank Ewropew tal-Investiment jattendi l-laqgħat tal-Kunsill ta’ Stabbilizzazzjoni u Assoċjazzjoni bħala osservatur, meta fuq l-aġenda jidhru ħwejjeġ li jirrigwardaw lill-Bank. Il-Kunsill ta’ Stabbilizzazzjoni u Assoċjazzjoni jista’ jistieden persuni li mhumiex membri sabiex jattendu l-laqgħat tiegħu sabiex jipprovdu informazzjoni fuq suġġetti partikolari.
      Artikolu 5
      Segretarjat
      Uffiċjal tas-Segretarjat Ġenerali tal-Kunsill tal-Unjoni Ewropea u uffiċjal tal-Missjoni tas-Serbja għall-Unjoni Ewropea flimkien iservu bħala Segretarji tal-Kunsill ta’ Stabbilizzazzjoni u Assoċjazzjoni.
      Artikolu 6
      Korrispondenza
      Il-korrispondenza indirizzata lill-Kunsill ta’ Stabbilizzazzjoni u Assoċjazzjoni tintbagħat lill-President tal-Kunsill ta’ Stabbilizzazzjoni u Assoċjazzjoni fl-indirizz tas-Segretarjat Ġenerali tal-Kunsill tal-Unjoni Ewropea.
      Iż-żewġ Segretarji jiżguraw li l-korrispondenza tiġi mgħoddija lill-President tal-Kunsill ta’ Stabbilizzazzjoni u Assoċjazzjoni u, fejn xieraq, tkun imqassma lil membri l-oħra tal-Kunsill ta’ Stabbilizzazzjoni u Assoċjazzjoni. Il-korrispondenza hekk imqassma tintbagħat lis-Segretarjat Ġenerali tal-Kummissjoni, lir-Rappreżentanti Permanenti tal-Istati Membri u lill-Missjoni tas-Serbja għall-Unjoni Ewropea.
      Il-komunikazzjonijiet mill-President tal-Kunsill ta’ Stabbilizzazzjoni u Assoċjazzjoni jintbagħtu miż-żewġ Segretarji lid-destinatarji u jitqassmu, fejn xieraq, lill-membri l-oħra tal-Kunsill ta’ Stabbilizzazzjoni u Assoċjazzjoni kif indikat fit-tieni paragrafu.
      Artikolu 7
      Pubbliċità
      Sakemm ma jkunx deċiż mod ieħor, il-laqgħat tal-Kunsill ta’ Stabbilizzazzjoni u Assoċjazzjoni ma jkunux pubbliċi.
      Artikolu 8
      Aġendi għal-laqgħat
      1.   Il-President, għal kull laqgħa jfassal aġenda proviżorja. Din tiġi mgħoddija mis-Segretarji tal-Kunsill ta’ Stabbilizzazzjoni u Assoċjazzjoni lid-destinatarji msemmija fl-Artikolu 6 mhux aktar tard minn 15-il jum qabel il-bidu tal-laqgħa. L-aġenda provviżorja tinkludi l-punti li fuqhom il-President ikun irċieva talba sabiex dawn jiżdiedu fl-aġenda mhux aktar tard minn 21 jum qabel tinbeda l-laqgħa, għalkemm l-ebda punt m’għandu jitniżżel fl-aġenda provviżorja sakemm ma tkunx intbagħtet id-dokumentazzjoni ta’ sostenn lis-Segretarji mhux aktar tard mid-data li fiha tintbagħat l-aġenda. L-aġenda tiġi adottata mill-Kunsill ta’ Stabbilizzazzjoni u Assoċjazzjoni fil-bidu ta’ kull laqgħa. Punt apparti dawk li jidhru fl-aġenda provviżorja jista’ jitqiegħed fuq l-aġenda jekk iż-żewġ Partijiet jaqblu li jsir hekk.
      2.   Il-President jista’, bi ftehim maż-żewġ Partijiet, iqassar l-iskadenzi stipulati fil-paragrafu 1 sabiex jitqiesu l-ħtiġiet ta’ każ partikolari.
      Artikolu 9
      Minuti
      L-abbozz tal-minuti ta’ kull laqgħa jitħejja miż-żewġ Segretarji. Il-minuti għandhom, bħala regola ġenerali, jindikaw fir-rigward ta’ kull punt fuq l-aġenda:

                  —

                  id-dokumentazzjoni ppreżentata lill-Kunsill ta’ Stabbilizzazzjoni u Assoċjazzjoni,

                  —

                  id-dikjarazzjonijiet li membru tal-Kunsill ta’ Stabbilizzazzjoni u Assoċjazzjoni jkun talab li jiddaħħlu,

                  —

                  id-deċiżjonijiet meħuda u r-rakkomandazzjonijiet magħmula, id-dikjarazzjonijiet li kien hemm qbil dwarhom u l-konklużjonijiet adottati.

            L-abbozz tal-minuti jiġi ppreżentat lill-Kunsill ta’ Stabbilizzazzjoni u Assoċjazzjoni għall-approvazzjoni. Meta approvati, il-minuti jiġu ffirmati mill-President u ż-żewġ Segretarji. Il-minuti jiġu ffajljati fl-arkivji tas-Segretarjat Ġenerali tal-Kunsill tal-Unjoni Ewropea, li se jservu ta’ depożitorju għad-dokumenti tal-Kunsill ta’ Stabbilizzazzjoni u Assoċjazzjoni. Kopja ċċertifikata tiġi mgħoddija lil kull wieħed mid-destinatarji msemmija fl-Artikolu 6.
      Artikolu 10
      Deċiżjonijiet u rakkomandazzjonijiet
      1.   Il-Kunsill ta’ Stabbilizzazzjoni u Assoċjazzjoni jieħu d-deċiżjonijiet tiegħu u jagħmel ir-rakkomandazzjonijiet bi qbil bejn il-Partijiet. Il-Kunsill ta’ Stabbilizzazzjoni u Assoċjazzjoni jista’ jieħu deċiżjonijiet jew jagħmel rakkomandazzjonijiet bi proċedura bil-miktub jekk iż-żewġ Partijiet jaqblu li jsir hekk.
      2.   Id-deċiżjonijiet u r-rakkomandazzjonijiet tal-Kunsill ta’ Stabbilizzazzjoni u Assoċjazzjoni, skont l-Artikolu 121 tal-Ftehim ta’ Stabbilizzazzjoni u Assoċjazzjoni, rispettivament jingħataw it-titli “Deċiżjoni” u “Rakkomandazzjoni” segwiti b’numru ta’ serje, bid-data ta’ meta ġew addottati u b’deskrizzjoni tas-suġġett tagħhom. Id-deċiżjonijiet u r-rakkomandazzjonijiet tal-Kunsill ta’ Stabbilizzazzjoni u Assoċjazzjoni jiġu ffirmati mill-President u awtentikati miż-żewġ Segretarji. Id-deċiżjonijiet u r-rakkomandazzjonijiet jiġu mgħoddija lil kull wieħed mid-destinatarji msemmija fl-Artikolu 6 ta’ hawn fuq. Kull Parti tista’ tiddeċiedi fuq il-pubblikazzjoni ta’ deċiżjonijiet u rakkomandazzjonijiet tal-Kunsill ta’ Stabbilizzazzjoni u Assoċjazzjoni fil-pubblikazzjoni uffiċjali rispettiva tagħha.
      Artikolu 11
      Lingwi
      Il-lingwi uffiċjali tal-Kunsill ta’ Stabbilizzazzjoni u Assoċjazzjoni jkunu l-lingwi uffiċjali taż-żewġ Partijiet. Sakemm ma jiġix deċiż mod ieħor, il-Kunsill ta’ Stabbilizzazzjoni u Assoċjazzjoni jsejjes id-deliberazzjonijiet tiegħu fuq dokumentazzjoni mfassla f’dawk il-lingwi.
      Artikolu 12
      Spejjeż
      Kemm l-Unjoni Ewropea kif ukoll is-Serbja, kull wieħed iħallas għall-ispejjeż li jagħmel biex jipparteċipa fil-laqgħat tal-Kunsill ta’ Stabbilizzazzjoni u Assoċjazzjoni, kemm fir-rigward tal-persunal, tal-spejjeż ta’ vjaġġar u ta’ sussistenza, kif ukoll tal-ispejjeż ta’ posta u ta’ telekomunikazzjoni. In-nefqa relatata ma’ servizzi ta’ interpretazzjoni fil-laqgħat, ta’ traduzzjoni u ta’ riproduzzjoni tad-dokumenti jitħallsu mill-Unjoni Ewropea, bl-eċċezzjoni tan-nefqa relatata mas-servizzi ta’ interpretazzjoni jew traduzzjoni għal jew mill-lingwa Serba, li jitħallsu mis-Serbja. Infiq ieħor relatat mal-organizzazzjoni tal-laqgħat jitħallas mill-Parti li tkun qed tospita l-laqgħat.
      Artikolu 13
      Kumitat ta’ Stabbilizzazzjoni u Assoċjazzjoni
      1.   B’dan ġie stabbilit Kumitat ta’ Stabbilizzazzjoni u Assoċjazzjoni sabiex jgħin lill-Kunsill ta’ Stabbilizzazzjoni u Assoċjazzjoni fil-qadi ta’ dmirijietu. Dan jiġi ffurmat minn rappreżentanti tal-Kunsill tal-Unjoni Ewropea u minn rappreżentanti tal-Kummissjoni Ewropea min-naħa, u rappreżentanti tal-Gvern tas-Serbja min-naħa l-oħra, normalment fil-livell ta’ impjegati taċ-ċivil f’kariga għolja.
      2.   Il-Kumitat ta’ Stabbilizzazzjoni u Assoċjazzjoni jħejji l-laqgħat u d-deliberazzjonijiet tal-Kunsill ta’ Stabbilizzazzjoni u Assoċjazzjoni, jimplimenta d-deċiżjonijiet tal-Kunsill ta’ Stabbilizzazzjoni u Assoċjazzjoni fejn meħtieġ u, inġenerali, jiżgura l-kontinwità fir-relazzjoni ta’ assoċjazzjoni kif ukoll it-tħaddim xieraq tal-Ftehim ta’ Stabbilizzazzjoni u Assoċjazzjoni. Iqis kwalunkwe kwistjoni li tiġi referuta lilu mill-Kunsill ta’ Stabbilizzazzjoni u Assoċjazzjoni kif ukoll kwalunkwe kwistjoni li tista’ tinqala’ fl-andament tat-twettiq ta’ kuljum tal-Ftehim ta’ Stabbilizzazzjoni u Assoċjazzjoni. Jippreżenta proposti jew kwalunkwe abbozz ta’ deċiżjonijiet jew rakkomandazzjonijiet għall-adozzjoni lill-Kunsill ta’ Stabbilizzazzjoni u Assoċjazzjoni.
      3.   F’każijiet fejn il-Ftehim ta’ Stabbilizzazzjoni u Assoċjazzjoni jirriferi għal obbligu li jikkonsulta jew il-possibilità ta’ konsultazzjoni, din it-tip ta’ konsultazzjoni tista’ sseħħ fi ħdan il-Kumitat ta’ Stabbilizzazjoni u Assoċjazzjoni. Il-konsultazzjoni tista’ tissokta fil-Kunsill ta’ Stabbilizzazzjoni u Assoċjazzjoni jekk iż-żewġ Partijiet jaqblu li jsir hekk.
      4.   Ir-regoli ta’ proċedura tal-Kumitat ta’ Stabbilizzazzjoni u Assoċjazzjoni huma annessi ma’ din id-Deċiżjoni.
      Artikolu 14
      Kumitat Konsultattiv Konġunt magħmul minn rappreżentanti tal-Kumitat Ekonomiku u Soċjali Ewropew u minn imsieħba soċjali u organizzazzjonijiet oħra tas-soċjetà ċivili mis-Serbja
      1.   B’dan huwa stabbilit Kumitat Konsultattiv Konġunt magħmul minn rappreżentanti tal-Kumitat Ekonomiku u Soċjali Ewropew u ta’ msieħba soċjali u organizzazzjonijiet oħra fis-soċjetà ċivili tas-Serbja sabiex jgħin lill-Kunsill ta’ Stabilizzazzjoni u Assoċjazzjoni sabiex jippromwovi d-djalogu u l-kooperazzjoni bejn is-sħab soċjali u organizzazzjonijiet oħrajn tas-soċjetà ċivili, fl-Unjoni Ewropea u fis-Serbja. It-tali djalogu u kooperazzjoni jinkludu l-aspetti relevanti kollha tar-relazzjonijiet bejn l-Unjoni Ewropea u s-Serbja, hekk kif dawn jitfaċċaw fil-kuntest tal-implimentazzjoni tal-Ftehim ta’ Stabbilizzazzjoni u Assoċjazzjoni. It-tali djalogu u kooperazzjoni b’mod partikolari jiffukaw biex:

                  (a)

                  iħejju msieħba soċjali u organizzazzjonijiet oħrajn tas-soċjetà ċivili mis-Serbja għall-ħidma fil-qafas tal-adeżjoni mal-Unjoni Ewropea li se sseħħ fil-ġejjieni;

                  (b)

                  iħejju msieħba soċjali u organizzazzjonijiet oħrajn tas-soċjetà ċivili mis-Serbja għall-parteċipazzjoni tagħhom fil-ħidma tal-Kumitat Ekonomiku u Soċjali Ewropew wara l-adeżjoni tas-Serbja;

                  (c)

                  isir skambju ta’ informazzjoni dwar kwistjonijiet ta’ interess reċiproku, partikolarment dwar il-qagħda attwali tal-proċess ta’ adeżjoni kif ukoll dwar it-tħejjija tal-partijiet soċjali u ta’ organizzazzjonijiet oħrajn tas-soċjetà ċivili mis-Serbja għal dan il-proċess;

                  (d)

                  jinkoraġġixxu skambji ta’ esperjenza, prattiki tajbin u djalogu strutturat bejn a) l-imsieħba soċjali u organizzazzjonijiet oħrajn tas-soċjetà ċivili mis-Serbja u b) l-imsieħba soċjali u organizzazzjonijiet oħrajn tas-soċjetà ċivili mill-Istati Membri, fosthom permezz ta’ netwerking f’oqsma speċifiċi fejn il-kuntatti diretti u l-kooperazzjoni jistgħu jkunu l-aktar mezz effettiv biex tinstab soluzzjoni għal problemi partikolari;

                  (e)

                  jiddiskutu kull kwistjoni oħra rilevanti proposta minn kwalunkwe naħa, li tista’ titfaċċa fil-kuntest tal-implimentazzjoni tal-Ftehim ta’ Stabbilizzazzjoni u Assoċjazzjoni u fil-qafas tal-Istrateġija ta’ qabel l-adeżjoni.

            2.   Il-Kumitat Konsultattiv Konġunt imsemmi fil-paragrafu 1 għandu jkun magħmul minn disa’ rappreżentanti tal-Kumitat Ekonomiku u Soċjali Ewropew u disa’ rappreżentanti minn imsieħba soċjali u minn organizzazzjonijiet oħrajn tas-soċjetà ċivili mis-Serbja. Il-Kumitat Konsultattiv Konġunt jista’ wkoll jistieden osservaturi.
      3.   Il-Kumitat Konsultattiv Konġunt imsemmi fil-paragrafu 1 għandu jwettaq il-kompiti tiegħu abbażi ta’ konsultazzjoni mal-Kunsill ta’ Stabbilizzazzjoni u Assoċjazzjoni jew, b’rabta mal-promozzjoni tad-djalogu bejn ċrieki ekonomiċi u soċjali, fuq inizjattiva tiegħu stess.
      4.   Il-membri għandhom jintgħażlu biex jiġi żgurat li l-Kumitat Konsultattiv Konġunt imsemmi fil-paragrafu 1 ikun xbieha kemm jista’ jkun perfetta tad-diversi msieħba soċjali u organizzazzjonijiet oħrajn tas-soċjetà ċivili, kemm fl-Unjoni Ewropea u kif ukoll fis-Serbja. Il-ħatriet uffiċjali tal-membri Serbi jsiru mill-gvern tas-Serbja abbażi ta’ proposti mill-imsieħba soċjali u minn organizzazzjonijiet oħrajn tas-soċjetà ċivili. Dawn il-proposti jissejsu fuq proċeduri ta’ għażla inklużivi u trasparenti fost l-imsieħba soċjali u organizzazzjonijiet oħrajn tas-soċjetà ċivili.
      5.   Il-Kumitat Konsultattiv Konġunt imsemmi fil-paragrafu 1 għandu jkun kopresedut minn membru tal-Kumitat Ekonomiku u Soċjali Ewropew flimkien ma’ rappreżentant minn fost l-imsieħba soċjali u l-organizzazzjonijiet oħrajn tas-soċjetà ċivili mis-Serbja.
      6.   Il-Kumitat Konsultattiv Konġunt imsemmi fil-paragrafu 1 għandu jadotta r-Regoli ta’ Proċedura tiegħu.
      7.   Il-Kumitat Ekonomiku u Soċjali Ewropew, fuq naħa waħda, u l-Gvern Serb, fuq in-naħa l-oħra, iħallsu kull wieħed għall-ispejjeż li jintefqu b’rabta mal-parteċipazzjoni tad-delegati tagħhom fil-laqgħat tal-Kumitat Konsultattiv Konġunt u tal-gruppi ta’ ħidma tiegħu fir-rigward tal-persunal, tal-ispejjeż ta’ vjaġġar u ta’ sussistenza.
      8.   L-arranġamenti dettaljati dwar l-ispejjeż tal-interpretazzjoni u t-traduzzjoni għandhom jiġu stipulati fir-regoli ta’ proċedura tal-Kumitat Konsultattiv Konġunt imsemmi fil-paragrafu 1. Spejjeż oħrajn relatati mal-organizzazzjoni materjali tal-laqgħat jitħallsu mill-parti li tospita l-laqgħat.
      Artikolu 15
      Kumitat Konsultattiv Konġunt kompost minn membri tal-Kumitat tar-Reġjuni tal-Unjoni Ewropea u awtoritajiet lokali u reġjonali Serbi
      1.   B’dan qiegħed jitwaqqaf Kumitat Konsultattiv Konġunt magħmul minn rappreżentanti tal-Kumitat tar-Reġjuni tal-Unjoni Ewropea u tal-awtoritajiet lokali u reġjonali Serbi, bil-kompitu li jassisti l-Kunsill ta’ Stabbilizzazzjoni u Assoċjazzjoni bil-għan li jkun hemm promozzjoni tad-djalogu u tal-kooperazzjoni bejn l-awtoritajiet lokali u reġjonali fl-Unjoni Ewropea u dawk fis-Serbja. It-tali djalogu u kooperazzjoni b’mod partikolari jiffukaw biex:

                  (a)

                  iħejju lill-awtoritajiet lokali u reġjonali Serbi għall-ħidma fil-qafas tal-adeżjoni mal-Unjoni Ewropea li se sseħħ fil-ġejjieni;

                  (b)

                  iħejju lill-awtoritajiet lokali u reġjonali Serbi għall-parteċipazzjoni fil-ħidma tal-Kumitat tar-Reġjuni wara l-adeżjoni tas-Serbja;

                  (c)

                  isir skambju ta’ informazzjoni dwar kwistjonijiet attwali ta’ interess reċiproku, b’mod partikolari dwar il-qagħda attwali tal-proċess ta’ adeżjoni u dawk l-oqsma tal-politika fejn it-Trattati jipprevedu li l-Kumitat tar-Reġjuni jiġi kkonsultat, kif ukoll it-tħejjija tal-awtoritajiet lokali u reġjonali Serbi għal dawn il-politiki;

                  (d)

                  jinkoraġġixxu djalogu strutturat multilaterali bejn a) l-awtoritajiet lokali u reġjonali Serbi u b) l-awtoritajiet lokali u reġjonali mill-Istati Membri, fosthom permezz ta’ netwerking f’oqsma speċifiċi fejn il-kuntatti diretti u l-kooperazzjoni bejn l-awtoritajiet lokali u reġjonali Serbi u l-awtoritajiet lokali u reġjonali mill-Istati Membri jistgħu jkunu l-aktar mod effettiv li jindirizza s-suġġetti speċifiċi ta’ interess reċiproku;

                  (e)

                  jipprovdu skambju ta’ informazzjoni regolari dwar il-kooperazzjoni interreġjonali bejn awtoritajiet lokali u reġjonali Serbi u l-awtoritajiet lokali u reġjonali mill-Istati Membri;

                  (f)

                  jinkoraġġixxu l-iskambju tal-esperjenzi u tal-għarfien fl-oqsma ta’ politika fejn it-Trattat dwar il-Funzjonament tal-Unjoni Ewropea jipprevedi li l-Kumitat tar-Reġjuni jiġi kkonsultat, i) mill-awtoritajiet lokali u reġjonali Serbi u ii) mill-awtoritajiet lokali u reġjonali tal-Istati Membri, f’kompetenzi u tekniki partikolari li jirrigwardaw it-tħejjija ta’ pjanijiet jew strateġiji ta’ żvilupp lokali u reġjonali kif ukoll l-aktar użu effiċjenti tal-Fondi Strutturali u dawk ta’ qabel l-adeżjoni;

                  (g)

                  jgħinu lill-awtoritajiet lokali u reġjonali Serbi permezz ta’ skambju ta’ informazzjoni dwar l-implimentazzjoni prattika tal-prinċipju ta’ sussidjarjetà fl-aspetti kollha tal-ħajja fuq livell lokali u reġjonali;

                  (h)

                  jiddiskutu kull kwistjoni oħra rilevanti proposta minn kwalunkwe naħa, li tista’ titfaċċa fil-kuntest tal-implimentazzjoni tal-Ftehim ta’ Stabbilizzazzjoni u Assoċjazzjoni u fil-qafas tal-Istrateġija ta’ qabel l-adeżjoni.

            2.   Il-Kumitat Konsultattiv Konġunt imsemmi fil-paragrafu 1 għandu jkun magħmul, fuq naħa, minn seba’ rappreżentanti tal-Kumitat tar-Reġjuni, u fuq in-naħa l-oħra minn seba’ rappreżentanti eletti tal-awtoritajiet lokali u reġjonali tas-Serbja. L-istess għadd ta’ membri sostituti jiġu maħtura.
      3.   Il-Kumitat Konsultattiv Konġunt imsemmi fil-paragrafu 1 għandu jwettaq l-attivitajiet tiegħu abbażi ta’ konsultazzjoni mal-Kunsill ta’ Stabbilizzazzjoni u Assoċjazzjoni jew, b’rabta mal-promozzjoni tad-djalogu bejn l-awtoritajiet lokali u reġjonali, fuq inizjattiva tiegħu stess.
      4.   Il-Kumitat Konsultattiv Konġunt imsemmi fil-paragrafu 1 jista’ jagħmel rakkomandazzjonijiet lill-Kunsill ta’ Stabbilizzazzjoni u Assoċjazzjoni.
      5.   Il-membri għandhom jintgħażlu b’tali mod li jiġi żgurat li l-Kumitat Konsultattiv Konġunt imsemmi fil-paragrafu 1 jkun xbieha perfetta tad-diversi livelli ta’ awtoritajiet lokali u reġjonali kemm fl-Unjoni Ewropea u kif ukoll fis-Serbja. Il-ħatriet uffiċjali tal-membri Serbi jsiru mill-gvern tas-Serbja abbażi ta’ proposti minn organizzazzjonijiet li jirrapreżentaw l-awtoritajiet lokali u reġjonali fis-Serbja. Dawn il-proposti jissejsu fuq proċeduri ta’ għażla inklużivi u trasparenti fost ir-rappreżentanti b’mandati elettorali fuq livell lokali jew reġjonali.
      6.   Il-Kumitat Konsultattiv Konġunt imsemmi fil-paragrafu 1 għandu jadotta r-Regoli ta’ Proċedura tiegħu.
      7.   Il-Kumitat Konsultattiv Konġunt imsemmi fil-paragrafu 1 għandu jkun ikkopresedut minn membru tal-Kumitat tar-Reġjuni u minn rappreżentant tal-awtoritajiet lokali u reġjonali tas-Serbja.
      8.   Il-Kumitat tar-Reġjuni, fuq naħa waħda, u l-Gvern tas-Serbja, fuq in-naħa l-oħra, iħallsu għall-ispejjeż li jintefqu b’rabta mal-parteċipazzjoni tad-delegati u tal-persunal ta’ appoġġ tagħhom fil-laqgħat tal-Kumitat Konsultattiv Konġunt imsemmi fil-paragrafu 1, b’mod partikolari fir-rigward tal-ispejjeż ta’ vjaġġar u ta’ sussistenza.
      9.   L-arranġamenti dettaljati dwar l-ispejjeż tal-interpretazzjoni u t-traduzzjoni għandhom jiġu stipulati fir-regoli ta’ proċedura tal-Kumitat Konsultattiv Konġunt imsemmi fil-paragrafu 1. Spejjeż oħrajn relatati mal-organizzazzjoni materjali tal-laqgħat jitħallsu mill-parti li tospita l-laqgħat.

         Magħmul fi

               Għall-Kunsill ta’ Stabbilizzazzjoni u Assoċjazzjoni

               Il-President

         ANNESS għad-DEĊIŻJONI Nru 1
         TAL-KUNSILL TA’ STABBILIZZAZZJONI U ASSOĊJAZZJONI UE – SERBJA TA’
         …
         Regoli ta’ Proċedura tal-Kumitat ta’ Stabbilizzazzjoni u Assoċjazzjoni
         Artikolu 1
         Presidenza
         Il-Kumitat ta’ Stabilizzazzjoni u Assoċjazzjoni jkun ippresedut b’mod li jalterna għal perijodi ta’ 12-il xahar minn rappreżentant tal-Kummissjoni Ewropea, f’isem l-Unjoni Ewropea u l-Istati Membri tagħha u l-Komunità Ewropea tal-Enerġija Atomika, u minn rappreżentant tal-Gvern tas-Serbja. L-ewwel perijodu jibda fid-data tal-ewwel laqgħa tal-Kunsill ta’ Stabbilizzazzjoni u Assoċjazzjoni u jintemm fil-31 ta’ Diċembru 2013.
         Artikolu 2
         Laqgħat
         Il-Kumitat ta’ Stabbilizzazzjoni u Assoċjazzjoni jiltaqa’ skont kif jitolbu ċ-ċirkostanzi, bil-ftehim taż-żewġ Partijiet. Kull laqgħa tal-Kumitat ta’ Stabbilizzazzjoni u Assoċjazzjoni ssir fi żmien u f’post miftiehma miż-żewġ Partijiet. Il-laqgħat tal-Kumitat ta’ Stabbilizzazzjoni u Assoċjazzjoni jissejħu mill-President.
         Artikolu 3
         Delegazzjonijiet
         Qabel kull laqgħa, il-President ikun infurmat dwar il-konfigurazzjoni tad-delegazzjoni prevista għal kull Parti.
         Artikolu 4
         Segretarjat
         Uffiċjal tal-Kummissjoni Ewropea flimkien ma’ uffiċjal tal-Gvern tas-Serbja, flimkien iservu bħala Segretarji tal-Kumitat ta’ Stabbilizzazzjoni u Assoċjazzjoni. Il-komunikazzjonijiet kollha lil, u mingħand, il-President tal-Kumitat ta’ Stabbilizzazzjoni u Assoċjazzjoni, previsti f’din id-Deċiżjoni jiġu mgħoddija lis-Segretarji tal-Kumitat ta’ Stabbilizzazzjoni u Assoċjażżjoni, kif ukoll lis-Segretarji u l-President tal-Kunsill ta’ Stabbilizzazjoni u Assoċjazzjoni.
         Artikolu 5
         Pubbliċità
         Sakemm ma jkunx deċiż mod ieħor, il-laqgħat tal-Kumitat ta’ Stabbilizzazzjoni u Assoċjazzjoni ma jkunux pubbliċi.
         Artikolu 6
         Aġendi għal-laqgħat
         1.   Il-President, għal kull laqgħa jfassal aġenda proviżorja. Din tiġi mgħoddija mis-Segretarji tal-Kumitat ta’ Stabbilizzazzjoni u Assoċjazzjoni lid-destinatarji msemmija fl-Artikolu 4 sa mhux aktar tard minn 15-il jum qabel il-bidu tal-laqgħa. L-aġenda provviżorja tkun tinkludi l-punti li fuqhom il-President ikun irċieva talba sabiex jiżdiedu fuq l-aġenda sa mhux aktar tard minn 21 jum qabel il-bidu tal-laqgħa, għalkemm l-ebda punt ma jitniżżel fl-aġenda proviżorja sakemm ma tkunx intbagħtet id-dokumentazzjoni ta’ sostenn lis-Segretarji sa mhux aktar tard mid-data li fiha tintbagħat l-aġenda. Il-Kunsill ta’ Stabbilizzazzjoni u Assoċjazzjoni jista’ jistieden esperti li mhumiex membri sabiex jattendu l-laqgħat tiegħu sabiex jipprovdu informazzjoni fuq suġġetti partikolari. Fil-bidu ta’ kull laqgħa, l-aġenda tiġi adottata mill-Kumitat ta’ Stabbilizzazzjoni u Assoċjazzjoni. Punt apparti dawk li jidhru fl-aġenda provviżorja jista’ jitqiegħed fuq l-aġenda jekk iż-żewġ Partijiet jaqblu li jsir hekk.
         2.   Il-President jista’, bi ftehim maż-żewġ Partijiet, iqassar l-iskadenzi stipulati fil-paragrafu 1 sabiex jitqiesu l-ħtiġiet ta’ każ partikolari.
         Artikolu 7
         Minuti
         Għal kull laqgħa jittieħdu l-minuti, u jkunu msejsa fuq is-sommarju tal-konklużjonijiet mill-President, li l-Kumitat ta’ Stabbilizzazzjoni u Assoċjazzjoni jkun wasal għalihom. Meta jiġu approvati mill-Kumitat ta’ Stabbilizzazzjoni u Assoċjazzjoni, il-minuti jiġu ffirmati mill-President u mis-Segretarji, u jiġu ffajljati miż-żewġ Partijiet. Kopja tal-minuti tiġi mgħoddija lil kull wieħed mid-destinatarji msemmija fl-Artikolu 4.
         Artikolu 8
         Deċiżjonijiet u rakkomandazzjonijiet
         Fil-każijiet speċifiċi fejn il-Kumitat ta’ Stabbilizzazzjoni u Assoċjazzjoni jingħata s-setgħa mill-Kunsill ta’ Stabbilizzazzjoni u Assoċjazzjoni skont l-Artikolu 122 tal-Ftehim ta’ Stabbilizzazzjoni u Assoċjazzjoni sabiex jieħu deċiżjonijiet jew jagħmel rakkomandazzjonijiet, dawk l-atti jkunu intitolati rispettivament “Deċiżjoni” u “Rakkomandazzjoni”, segwiti b’numru ta’ serje, bid-data tal-adozzjoni tagħhom u b’deskrizzjoni tas-suġġett tagħhom. Deċiżjonijiet u rakkomandazzjonijiet isiru bi qbil bejn il-Partijiet. Il-Kumitat ta’ Stabbilizzazzjoni u Assoċjazzjoni jista’ jieħu deċiżjonijiet jew jagħmel rakkomandazzjonijiet bi proċedura bil-miktub jekk iż-żewġ Partijiet jaqblu li jsir hekk. Id-deċiżjonijiet u r-rakkomandazzjonijiet tal-Kumitat ta’ Stabbilizzazzjoni u Assoċjazzjoni jiġu ffirmati mill-President u awtentikati miż-żewġ Segretarji, u jiġu mgħoddija lid-destinatarji msemmija fl-Artikolu 4 ta’ dan l-Anness. Kull Parti tista’ tiddeċiedi fuq il-pubblikazzjoni tad-deċiżjonijiet u r-rakkomandazzjonijiet ta’ dan il-Kumitat ta’ Stabbilizzazzjoni u Assoċjazzjoni fil-pubblikazzjoni uffiċjali rispettiva tagħha.
         Artikolu 9
         Spejjeż
         Kemm l-Unjoni Ewropea kif ukoll is-Serbja, kull wieħed iħallsu għall-ispejjeż li jagħmlu biex jipparteċipaw fil-laqgħat tal-Kumitat ta’ Stabbilizzazzjoni u Assoċjazzjoni, kemm fir-rigward tal-persunal, tal-spejjeż ta’ vjaġġar u ta’ sussistenza, kif ukoll tal-ispejjeż ta’ posta u ta’ telekomunikazzjoni. In-nefqa relatata ma’ servizzi ta’ interpretazzjoni fil-laqgħat, ta’ traduzzjoni u ta’ riproduzzjoni tad-dokumenti jitħallsu mill-Unjoni Ewropea, bl-eċċezzjoni tan-nefqa relatata mas-servizzi ta’ interpretazzjoni jew traduzzjoni għal jew mill-lingwa Serba, li jitħallsu mis-Serbja. Infiq ieħor relatat mal-organizzazzjoni tal-laqgħat jitħallas mill-Parti li tkun qed tospita l-laqgħat.
         Artikolu 10
         Is-Sottokumitati u l-gruppi speċjali
         Il-Kumitat ta’ Stabbilizzazzjoni u Assoċjazzjoni jista’ jistabbilixxi sottokumitati jew gruppi speċjali sabiex jaħdmu taħt l-awtorità tal-Kumitat ta’ Stabbilizzazzjoni u Assoċjazzjoni, u jagħmlulu rapport wara kull laqgħa li jagħmlu. Il-Kumitat ta’ Stabbilizzazzjoni u Assoċjazzjoni jista’ jiddeċiedi li jtemm kwalukwe sottokumitat jew grupp eżistenti, jistipula jew ibiddel it-termini ta’ referenza tagħhom jew jistabbilixxi sottokumitati jew gruppi oħra sabiex jgħinuh fil-qadi ta’ dmirijietu. Dawn is-sottokumitati u gruppi ma għandhom ikollhom l-ebda setgħa ta’ teħid ta’ deċiżjonijiet.

      ANNESS
      għall-informazzjoni tal-Kunsill biss

         ABBOZZ
         DEĊIŻJONI NRU 1/2013
         TAL-KUMITAT TA’ STABBILIZZAZZJONI U ASSOĊJAZZJONI UE – SERBJA
         ta’ jum xahar 2013
         li joħloq sottokumitati u grupp speċjali
         IL-KUMITAT TA’ STABBILIZZAZZJONI U ASSOĊJAZZJONI
         Wara li kkunsidra l-Ftehim ta’ Stabbilizzazzjoni u l-Assoċjazzjoni bejn l-Unjoni Ewropea u l-Istati Membri tagħha minn naħa u r-Repubblika tas-Serbja min-naħa l-oħra, u b’mod partikolari l-Artikolu 123 tiegħu,
         Wara li kkunsidra r-regoli ta’ proċedura tiegħu, u b’mod partikolari l-Artikolu 10 tiegħu,
         IDDEĊIEDA KIF ĠEJ:
         Artikolu Uniku
         Is-sottokumitati u l-gruppi speċjali mniżżla fl-Anness I huma hawnhekk maħluqa. It-termini ta’ referenza tagħhom huma stipulati fl-Anness II.

            Magħmul fi …., fil-jum ta’ xahar 2013.

                  Għall-Kumitat ta’ Stabbilizzazzjoni u Assoċjazzjoni

                  Il-President

         ANNESS I

            FTEHIM TA’ STABBILIZZAZZJONI U ASSOĊJAZZJONI UE –SERBJA

            L-Istruttura tas-Sottokumitati Multidixxiplinari

                     Titolu

                     Kwistjonijiet

                     L-Artikolu tal-FSA

                                 1.

                                 Kummerċ, Industrija, Dwana u Tassazzjoni

                     Moviment Liberu tal-Merkanzija

                     Art. 18

                     Prodotti Industrijali

                     Art. 19-23

                     Kwistjonijiet kummerċjali

                     Art. 34-48

                     Standardizzazzjoni, metroloġija, akkreditazzjoni, ċertifikazzjoni, analiżi tal-konformità u sorveljanza tas-suq

                     Art. 77

                     Kooperazzjoni Industrijali

                     Art. 94

                     SMEs

                     Art. 95

                     Turiżmu

                     Art. 96

                     Dwana

                     Art. 99

                     Tassazzjoni

                     Art. 100

                     Regoli ta’ oriġini

                     Protokoll 3

                     Assistenza amministrattiva fi kwistjonijiet doganali

                     Protokoll 6

                                 2.

                                 L-Agrikoltura u s-Sajd

                     Prodotti agrikoli sensu lato

                     Art. 24, 26(1) (4), 27(1), 31, 32 and 35

                     Prodotti agrikoli sensu stricto

                     Art. 26(2)(3) and 27(2)

                     Prodotti tas-Sajd

                     Art. 29 and 30

                     Prodotti agrikoli pproċessati

                     Art. 25, Protokoll 1

                     Inbid

                     Art. 28 and Protokoll 2

                     Il-protezzjoni tal-indikazzjonijiet ġeografiċi għal prodotti agrikoli u prodotti tas-sajd, u għall-prodotti tal-ikel li mhumiex inbid u spirti

                     Art. 33

                     Is-settur agrikolu u agroindustrijali, materji veterinarji u fitosanitarji

                     Art. 97

                     Kooperazzjoni fis-sajd

                     Art. 98

                     Sikurezza tal-ikel

                                 3.

                                 Is-Suq Intern u l-Kompetizzjoni

                     Dritt ta’ stabbiliment

                     Art. 52-58

                     Provvista ta’ servizzi

                     Art. 59-61

                     Mistoqsijiet oħrajn relatati mat-Titolu V tal-FSA

                     Art. 65-71

                     Approssimazzjoni tal-leġiżlazzjoni u l-infurzar tal-liġi

                     Art. 72

                     Kompetizzjoni

                     Art. 73-74, Protokoll 5

                     Il-proprjetà intelletwali, industrijali u kummerċjali

                     Art. 75

                     Akkwist pubbliku

                     Art. 76

                     Servizzi bankarji, tal-assigurazzjoni u servizzi finanzjarji oħra

                     Art. 91

                     Ħarsien il-konsumatur

                     Art. 78

                     Saħħa pubblika

                                 4.

                                 Kwistjonijiet u statistiċi ekonomiċi u finanzjarji

                     Ċaqliq ta’ kapital u pagamenti

                     Art. 62-64

                     Politika Ekonomika

                     Art. 89

                     Kooperazzjoni fl-istatistika

                     Art. 90

                     Promozzjoni u protezzjoni tal-Investiment

                     Art. 93

                     Kooperazzjoni finanzjarja

                     Art. 115-118

                     L-awditjar u l-kontroll finanzjarju

                     Art. 92

                                 5.

                                 Ġustizzja, libertà u sigurtà

                     Il-Ġudikatura u d-drittijiet fundamentali

                     Kooperazzjoni ġuridika u bejn il-pulizija

                     Stat tad-dritt

                     Art. 80

                     Protezzjoni tad-dejta

                     Art. 81

                     Il-viżi, l-kontroll tal-fruntieri, l-ażil u l-migrazzjoni

                     Art. 82

                     Immigrazzjoni illegali u riammissjoni

                     Art. 83

                     Ħasil il-flus

                     Art. 84

                     Drogi

                     Art. 85

                     Il-Ġlieda kontra t-terroriżmu

                     Art. 87

                     Kriminalità u attivitajiet illegali oħrajn

                     Art. 86

                                 6.

                                 Ir-riċerka u l-innovazzjoni, is-soċjetà tal-informazzjoni u l-politika soċjali

                     Moviment tal-ħaddiema

                     Art. 49-51

                     Kundizzjonijiet tax-xogħol u opportunitajiet indaqs

                     Art. 79

                     Kooperazzjoni Soċjali

                     Art. 101

                     L-edukazzjoni u t-taħriġ

                     Art. 102

                     Kooperazzjoni Kulturali

                     Art. 103

                     L-informazzjoni u l-komunikazzjoni

                     Art. 107

                     Kooperazzjoni fil-qasam awdjoviżiv

                     Art. 104

                     In-networks u s-servizzi tal-komunikazzjoni elettronika

                     Art. 106

                     Is-soċjetà tal-informazzjoni

                     Art. 105

                     Ir-riċerka u l-innovazzjoni

                     Art. 112

                                 7.

                                 Trasport, enerġija, ambjent, azzjoni klimatika u żvilupp reġjunali

                            (1)

                     Trasport

                     Art. 52, 55, 61, 108 and Protokoll 4

                     Enerġija

                     Art. 109

                     Sikurezza nukleari

                     Art. 110

                     Ambjent

                     Art. 111

                     Azzjoni klimatika

                     Art. 109 and 111

                     Żvilupp reġjonali u lokali

                     Art. 113

            L-istruttura tal-Grupp speċjali

                     Titolu

                     Kwistjonijiet

                     L-Artikolu tal-FSA

                     Grupp speċjali għar-riforma tal-amministrazzjoni pubblika

                     Ir-riforma tal-amministrazzjoni pubblika

                     Titolu VI L-approssimazzjoni legali, u l-infurzar tal-liġi, Art. 72 u Titolu VII, Il-Ġustizzja u l-Affarijiet Interni, Art. 80, Art. 114

         ANNESS II

            IT-TERMINI TA’ REFERENZA TAS-SOTTOKUMITATI U TAL-GRUPP SPEĊJALI UE - IS-SERBJA

            Il-konfigurazzjoni u l-President

         Is-sottokumitati u l-grupp speċjali għar-riforma tal-amministrazzjoni pubblika (il-grupp speċjali għar-RAP) jkunu magħmulin minn rappreżentanti tal-Kummissjoni Ewropea u rappreżentanti tal-gvern tas-Serbja. Huma jkunu kkopreseduti flimkien miż-żewġ partijiet. L-Istati Membri jkunu infurmati u jiġu mistiedna għal-laqgħat tas-sottokumitati u tal-grupp speċjali għar-RAP.

            Segretarjat

         Uffiċjal tal-Kummissjoni Ewropea u uffiċjal tal-gvern tas-Serbja flimkien iservu bħala segretarji ta’ kull sottokumitat u tal-grupp speċjali għar-RAP.
         Il-komunikazzjonijiet kollha dwar is-sottokumitati jkunu mressqa lis-segretarji tas-sottokumitat rilevanti u tal-grupp speċjali għar-RAP.

            Laqgħat

         Is-sottokumitati u l-grupp speċjali għar-Rap jiltaqgħu kull meta jkun hemm bżonn, bi qbil bejn iż-żewġ partijiet. Kull laqgħa ta’ sottokumitat jew tal-grupp speċjali għar-RAP tinżamm f’ħin u post li jaqblu dwarhom iż-żewġ partijiet.
         Jekk iż-żewġ Partijiet jiftiehmu, is-sottokumitati u l-grupp speċjali għar-RAP jistgħu jistiednu esperti fil-laqgħat tagħhom biex jipprovdu l-informazzjoni speċifika mitluba.

            Suġġetti

         Is-sottokumitati jiddiskutu kwistjonijiet li għandhom x’jaqsmu mal-oqsma tal-FSA mniżżla fl-istruttura tas-sottokumitat multidixxiplinarju. Il-progress rigward l-allinjament, l-implimentazzjoni u l-infurzar tal-leġiżlazzjoni tal-Unjoni Ewropea kif ukoll il-kwistjonijiet ewlenin relatati mal-ipprogrammar u l-implimentazzjoni tal-proġetti tal-IPA relevanti jiġu vvalutati fis-suġġetti kollha. Is-sottokumitati jeżaminaw kull problema li tista’ titfaċċa fl-oqsma relevanti tagħhom u jissuġġerixxu l-passi possibbli li għandhom jittieħdu.
         Il-grupp speċjali għar-RAP jiddiskuti kwistjonijiet relatati mar-riforma tal-amministrazzjoni pubblika u jissuġġerixxi l-passi li jistgħu jittieħdu.

            Minuti

         Għal kull laqgħa jittieħdu l-minuti u wara jkun hemm qbil dwarhom. Kopja tal-minuti tiġi mgħoddija mis-segretarju tas-sottokumitat jew tal-grupp speċjali għar-RAP, lis-Segretarju tal-Kumitat ta’ Stabbilizzazzjoni u Assoċjazzjoni.

            Pubbliċità

         Sakemm ma jkunx deċiż mod ieħor, il-laqgħat tas-sottokumitati u tal-grupp speċjali għar-RAP ma jkunux pubbliċi.

         (1)  Sabiex jiġi implimentat ir-raba’ Protokoll tal-FSA, dan is-sottokumitat jaġixxi bħala s-sottokumitat speċjali imsemmi fl-Artikolu 21 ta’ dan il-Protokoll.


title: 2010/274/CFSP: Deċiżjoni tal-Kunsill 2010/274/PESK tat-12 ta' Mejju 2010 li temenda u testendi l-Azzjoni Konġunta 2005/889/PESK dwar l-istabbiliment ta’ Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah

text:
               13.5.2010

               MT

               Il-Ġurnal Uffiċjali tal-Unjoni Ewropea

               L 119/22

         DEĊIŻJONI TAL-KUNSILL 2010/274/PESK
   tat-12 ta' Mejju 2010
   li temenda u testendi l-Azzjoni Konġunta 2005/889/PESK dwar l-istabbiliment ta’ Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28 u 43(2) tiegħu,
   Billi:

               (1)

               Fil-25 ta’ Novembru 2005, il-Kunsill adotta l-Azzjoni Konġunta 2005/889/PESK dwar l-istabbiliment ta’ Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah) (1).

               (2)

               Fl-10 ta’ Novembru 2008, il-Kunsill adotta l-Azzjoni Konġunta 2008/862/PESK (2) li temenda l-Azzjoni Konġunta 2005/889/PESK u testendiha sal-24 ta’ Novembru 2009.

               (3)

               Fl-20 ta’ Novembru 2009, il-Kunsill adotta l-Azzjoni Konġunta 2009/854/PESK (3) li temenda l-Azzjoni Konġunta 2005/889/PESK u testendiha sal-24 ta’ Mejju 2010.

               (4)

               L-EU BAM Rafah għandha tiġi estiża ulterjorment sal-24 ta’ Mejju 2011 fuq il-bażi tal-mandat attwali tagħha.

               (5)

               Hu meħtieġ li jiġi stabbilit l-ammont ta’ referenza finanzjarja maħsub biex ikopri n-nefqa relatata mal-EU BAM Rafah għall-perijodu mill-25 ta’ Mejju 2010 sal-24 ta’ Mejju 2011.

         ADOTTA DIN ID-DEĊIŻJONI:
   Artikolu 1
   L-Azzjoni Konġunta 2005/889/PESK hija b’dan emendata kif ġej:

               (1)

               L-ewwel paragrafu tal-Artikolu 2 huwa sostitwit b’dan li ġej:
               “L-għan tal-EU BAM Rafah hu li tipprovdi preżenza ta’ Parti Terza fil-Punt ta’ Qsim ta’ Rafah sabiex tikkontribwixxi, f’kooperazzjoni mal-isforzi tal-Unjoni għall-bini tal-istituzzjonijiet, għall-ftuħ tal-Punt ta’ Qsim ta’ Rafah u biex tinbena l-fiduċja bejn il-Gvern tal-Iżreal u l-Awtorità Palestinjana.”;

               (2)

               L-Artikolu 4a(2) huwa sostitwit b’dan li ġej:
               “2.   Il-Kmandant tal-Operazzjoni Ċivili, taħt il-kontroll politiku u d-direzzjoni strateġika tal-Kumitat Politiku u ta’ Sigurtà (KPS) u l-awtorità ġenerali tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (RGħ), għandu jeżerċita kmand u kontroll tal-EU BAM Rafah fil-livell strateġiku.”;

               (3)

               L-Artikolu 5 huwa mħassar u l-paragrafi rimanenti huma numerati mill-ġdid kif meħtieġ;

               (4)

               L-Artikolu 8(1) huwa sostitwit b’dan li ġej:
               “1.   Fejn meħtieġ, l-istatus tal-persunal tal-EU BAM Rafah, inkluż, fejn adatt, il-privileġġi, l-immunitajiet u garanziji oħra meħtieġa għall-ikkompletar u l-funzjonament bla xkiel tal-EU BAM Rafah għandu jkun suġġett għal ftehim li jkun konkluż konformement mal-proċedura stabbilita fl-Artikolu 218 tat-Trattat dwar il-Funzjonament tal-Unjoni Ewropea.”;

               (5)

               L-Artikolu 9(3) u (4) huma sostitwiti b’dan li ġej:
               “3.   Il-Kmandant tal-Operazzjoni Ċivili, taħt il-kontroll politiku u d-direzzjoni strateġika tal-KPS u l-awtorità ġenerali tar-RGħ, huwa l-kmandant tal-EU BAM Rafah fil-livell strateġiku u, bħala tali, għandu joħroġ struzzjonijiet lill-Kap tal-Missjoni u jipprovdilu pariri u appoġġ tekniku.
               4.   Il-Kmandant tal-Operazzjoni Ċivili għandu jirrapporta lill-Kunsill permezz tar-RGħ.”;

               (6)

               L-Artikolu 10(1) huwa sostitwit b’dan li ġej:
               “1.   Il-KPS għandu jeżerċita, taħt ir-responsabbiltà tal-Kunsill, il-kontroll politiku u d-direzzjoni strateġika tal-missjoni. Il-Kunsill b’dan jawtorizza lill-KPS biex jieħu d-deċiżjonijiet rilevanti għal dan l-għan konformement mal-Artikolu 38 tat-Trattat. Din l-awtorizzazzjoni għandha tinkludi s-setgħa għall-ħatra ta’ Kap tal-Missjoni, fuq proposta mir-RGħ, u għall-emendar tal-OPLAN. Hija għandha tinkludi wkoll is-setgħa li jittieħdu deċiżjonijiet sussegwenti dwar il-ħatra tal-Kap tal-Missjoni. Is-setgħat deċiżjonali fir-rigward tal-objettivi u t-terminazzjoni tal-missjoni għandhom jibqgħu r-responsabbiltà tal-Kunsill.”;

               (7)

               L-Artikolu 11(4) huwa sostitwit b’dan li ġej:
               “4.   L-arranġamenti dettaljati dwar il-parteċipazzjoni ta’ Stati terzi għandhom ikunu s-suġġett ta’ ftehim li jkun konkluż konformement mal-proċeduri stabbiliti fl-Artikolu 218 tat-Trattat dwar il-Funzjonament tal-Unjoni Ewropea. Meta l-UE u Stat terz ikunu kkonkludew ftehim li jistabbilixxi qafas għall-parteċipazzjoni ta’ dan l-Istat terz f’operazzjonijiet tal-UE ta’ maniġġar ta’ kriżi, id-dispożizzjonijiet ta’ dak il-ftehim għandhom japplikaw fil-kuntest tal-EU BAM Rafah.”;

               (8)

               L-Artikolu 13(1) huw sostitwit b’dan li ġej:
               “1.   L-ammont ta’ referenza finanzjarja maħsub biex ikopri n-nefqa relatata mal-missjoni għall-perijodu mill-25 ta’ Mejju 2010 sal-24 ta’ Mejju 2011 għandu jkun ta’ EUR 1 950 000.”;

               (9)

               L-Artikolu 14(1) huwa sostitwit b’dan li ġej:
               “1.   Il-Kunsill u l-Kummissjoni għandhom jiżguraw, it-tnejn konformement mas-setgħat rispettivi tagħhom, konsistenza bejn l-implimentazzjoni ta’ din l-Azzjoni Konġunta u l-azzjoni esterna tal-Unjoni konformement mal-Artikolu 21(3) tat-Trattat. Il-Kunsill u l-Kummissjoni għandhom jikkooperaw għal dan l-għan.”;

               (10)

               L-Artikolu 15 huwa sostitwit b’dan li ġej:
               “Artikolu 15
               Rilaxx ta’ informazzjoni klassifikata
               1.   Ir-RGħ huwa awtorizzat jirrilaxxa lill-Istati terzi assoċjati ma’ din l-Azzjoni Konġunta, kif ikun adatt u konformement mal-ħtiġijiet operattivi tal-missjoni, informazzjoni u dokumenti klassifikati tal-UE sal-livell ‘RESTREINT UE’ ġenerati għall-għanijiet tal-missjoni, konformement mar-regolamenti ta’ sigurtà tal-Kunsill.
               2.   Fil-każ ta’ ħtieġa operattiva speċifika u immedjata, ir-RĠħ huwa wkoll awtorizzat jirrilaxxa lill-awtoritajiet lokali informazzjoni u dokumenti klassifikati tal-UE sal-livell “RESTREINT UE” ġenerati għall-għanijiet tal-missjoni, konformement mar-regolamenti ta’ sigurtà tal-Kunsill. Fil-każijiet l-oħra kollha, tali informazzjoni u dokumenti għandhom jiġu rilaxxati lill-awtoritajiet lokali konformement mal-proċeduri adatti għal-livell ta’ kooperazzjoni tagħhom mal-UE.
               3.   Ir-RGħ huwa awtorizzat jirrilaxxa lill-Istati terzi assoċjati ma’ din l-Azzjoni Konġunta u lill-awtoritajiet lokali dokumenti mhux klassifikati tal-UE relatati mad-deliberazzjonijiet tal-Kunsill fir-rigward tal-missjoni koperti bl-obbligu ta’ segretezza professjonali b’segwitu għall-Artikolu 6(1) tar-Regoli ta’ Proċedura tal-Kunsill (4).

                  (4)  Deċiżjoni tal-Kunsill 2009/937/KE tal-1 ta’ Diċembru 2009 li tadotta r-Regoli ta’ Proċedura tal-Kunsill (ĠU L 325, 11.12.2009, p. 35).”;"

               (11)

               It-tieni paragrafu tal-Artikolu 16 huwa sostitwit b’dan li ġej:
               “Hija għandha tiskadi fl-24 ta’ Mejju 2011.”;

               (12)

               L-Artikolu 17 huwa sostitwit b’dan li ġej:
               “Artikolu 17
               Reviżjoni
               Din l-Azzjoni Konġunta għandha tiġi riveduta sal-15 ta’ April 2011.”;

               (13)

               It-tielet paragrafu tal-Artikolu 18 għandu jitħassar.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-12 ta’ Mejju 2010.

            Għall-Kunsill

            Il-President

         M. Á. MORATINOS

      (1)  ĠU L 327, 14.12.2005, p. 28.

      (2)  ĠU L 306, 15.11.2008, p. 98.

      (3)  ĠU L 312, 27.11.2009, p. 73.


title: Deċiżjoni tal-Kunsill (PESK) 2015/876 tal-5 ta' Ġunju 2015 li temenda d-Deċiżjoni 2014/119/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukrajna

text:
               6.6.2015

               MT

               Il-Ġurnal Uffiċjali tal-Unjoni Ewropea

               L 142/30

         DEĊIŻJONI TAL-KUNSILL (PESK) 2015/876
   tal-5 ta' Ġunju 2015
   li temenda d-Deċiżjoni 2014/119/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukrajna
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fil-5 ta' Marzu 2014, il-Kunsill adotta d-Deċiżjoni 2014/119/PESK (1).

               (2)

               Fil-5 ta' Marzu 2015, il-Kunsill adotta d-Deċiżjoni (PESK) 2015/364 (2), li tipprovdi li l-miżuri restrittivi stabbiliti fid-Deċiżjoni 2014/119/PESK għandhom japplikaw sas-6 ta' Marzu 2016 fir-rigward ta' erbatax-il persuna u sas-6 ta' Ġunju 2015 fir-rigward ta' erba' persuni.

               (3)

               Fir-rigward ta' waħda minn dawk l-erba' persuni, l-applikazzjoni tal-miżuri restrittivi għandha tiġi estiża sas-6 ta' Ottubru 2015 u d-dikjarazzjoni tar-raġunijiet marbuta magħha għandha tiġi aġġornata.

               (4)

               Fir-rigward ta' żewġ persuni minn dawk l-erba' persuni, l-applikazzjoni tal-miżuri restrittivi għandha tiġi estiża sas-6 ta' Marzu 2016 u d-dikjarazzjoni tar-raġunijiet marbuta magħhom għandhom jiġu aġġornati.

               (5)

               Id-Deċiżjoni 2014/119/PESK għandha għalhekk tiġi emendata skont dan,

         ADOTTA DIN ID-DEĊIŻJONI:
   Artikolu 1
   L-Artikolu 5 tad-Deċiżjoni 2014/119/PESK, l-Artikolu 5 huwa sostitwit b'dan li ġej:

      “Artikolu 5
      Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.
      Din id-Deċiżjoni għandha tapplika sas-6 ta' Marzu 2016. Il-miżuri fl-Artikolu 1 għandhom japplikaw sas-6 ta' Ottubru 2015 fir-rigward tal-entrata Nru 10 fl-Anness.
      Din id-Deċiżjoni għandha tinżamm taħt reviżjoni kontinwa. Għandha tiġi mġedda, jew emendata skont kif ikun xieraq, jekk il-Kunsill iqis li l-objettivi tagħha ma jkunux intlaħqu.”

   Artikolu 2
   L-Anness għad-Deċiżjoni 2014/119/PESK għandu jiġi emendat kif jidher fl-Anness għal din id-Deċiżjoni.
   Artikolu 3
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, il-5 ta' Ġunju 2015.

            Għall-Kunsill

            Il-President

         E. RINKĒVIČS

      (1)  Deċiżjoni tal-Kunsill 2014/119/PESK tal-5 ta' Marzu 2014 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukraina (ĠU L 66, 6.3.2014, p. 26.)

      (2)  Deċiżjoni tal-Kunsill (PESK) 2015/364 tal-5 ta' Marzu 2015 li temenda d-Deċiżjoni 2014/119/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukrajna (ĠU L 62, 6.3.2015, p. 25).

      ANNESS

                  1)

                  L-entrata għall-persuna li ġejja kif tinsab fl-Anness għad-Deċiżjoni 2014/119/PESK hija mħassra:

                              8.

                              Viktor Viktorovych Yanukovych (iben l-eks President)

                  2)

                  L-entrati għall-persuni li ġejjin kif jinsabu fl-Anness għad-Deċiżjoni 2014/119/PESK huma sostitwiti b'dan li ġej:

                              4.

                              Olena Leonidivna Lukash (Олена Леонідівна Лукаш), Elena Leonidovna Lukash (Елена Леонидовна Лукаш)

                              imwielda fit-12 ta' Novembru 1976 f'Rîbnița (Moldova), eks Ministru tal-Ġustizzja

                              Persuna soġġetta għal investigazzjoni mill-awtoritajiet Ukreni għall-involviment fil-miżapproprjazzjoni ta' fondi pubbliċi

                              6.3.2014

                              10.

                              Serhii Petrovych Kliuiev (Сергій Петрович Клюєв), Serhiy Petrovych Klyuyev

                              Imwieled fid-19 ta' Awwissu 1969 f'Donetsk, ħu s-Sur Andrii Kliuiev, negozjant

                              Persuna soġġetta għal investigazzjoni mill-awtoritajiet Ukreni għal involviment fil-miżapproprijazzjoni ta' fondi pubbliċi. Persuna assoċjata ma' persuna deżinjata (Andrii Petrovych Kliuiev) soġġetta għal proċedimenti kriminali mill-awtoritajiet Ukreni għall-miżapproprijazzjoni ta' fondi jew assi pubbliċi.

                              6.3.2014

                              13.

                              Dmytro Volodymyrovych Tabachnyk (Дмитро Володимирович Табачник)

                              Imwieled fit-28 ta' Novembru 1963 fi Kiev, eks Ministru għall-Edukazzjoni u x-Xjenza

                              Persuna soġġetta għal investigazzjoni mill-awtoritajiet Ukreni għall-involviment fil-miżapproprijazzjoni ta' fondi pubbliċi.

                              6.3.2014


title: Id-Deċiżjoni tal-Kunsill tad-9 ta'April 2001 timplementa Pożizzjoni Komuni 1999/533/CFSP dwar il-kontribuzzjoni ta' l-Unjoni Ewropea għall-promozzjoni tad-dħul fis-seħħ bikri tat-Trattat Komprensiv dwar il-Projbizzjoni ta' Testijiet Nukleari (CTBT)

text:
Avviż Legali Importanti

|

32001D0286

Official Journal L 099 , 10/04/2001 P. 0003 - 0003

		Id-Deċiżjoni tal-kunsilltad-9 ta'April 2001timplementa Pożizzjoni Komuni 1999/533/CFSP dwar il-kontribuzzjoni ta' l-Unjoni Ewropea għall-promozzjoni tad-dħul fis-seħħ bikri tat-Trattat Komprensiv dwar il-Projbizzjoni ta' Testijiet Nukleari (CTBT)(2001/286/CFSP)IL-KUNSILL TA' L-UNJONI EWROPEA,Wara li kkunsidra t-Trattat dwar l-Unjoni Ewropea, u b'mod partikulari l-Artikolu 23(2) tiegħu,Wara li kkunsidra l-Pożizzjoni Komuni tal-Kunsill 1999/533/CFSP tad-29 ta' Lulju 1999 dwar il-kontribuzzjoni ta' l-Unjoni Ewropea għall-promozzjoni tad-dħul fis-seħħ bikri dwar il-Projbizzjoni ta' Testijiet Nukleari (CTBT) [1], u speċjalment l-Artikolu 1 u 4 tiegħu,Billi:(1) Skond l-Artikolu 4 tal-Pożizzjoni Komuni 1999/533/CFSP, l-Unjoni Ewropea ħadet ħsieb li tħeġġeġ l-Istati kollha, li għadhom m'għamlux dan, biex jiffirmaw u jirratifikaw is-CTBT mingħajr dewmien, speċjalment dawk l-Istati tal-lista 44, li għalihom ir-ratifika hija neċessarja għad-dħul fis-seħħ tas-CTBT.(2) Huwa xieraq li nikkontribwixxu għal rizultat tajjeb tat-tieni konferenza skond l-artikolu XIV tas-CTBT, li se jsir fi New York mill-25 sas-27 Settembru 2001, bl-iskop li jaċċellera l-proċess ta' ratifika tas-CTBT sabiex jiffaċilita d-dħul fis-seħħ bikri tas-CTBT,IDDEĊIEDA DAN LI ĠEJ:Artikolu 1Fil-qafas ta' l-appoġġ għad-dħul fis-seħħ bikri tas-CTBT imsemmi fl-Artikolu 4 tal-Pożizzjoni Komuni1999/533/CFSP, l-Unjoni Ewropea għandha tħeġġeġ l-Istati kollha biex jiffirmaw u jirratifikaw is-CTBT mingħajr dewmien.Għal dan l-iskop, l-Unjoni Ewropea għandha tħeġġeġ:(a) bħala l-ewwel priorità, dawk l-Istati fuq il-lista 44, li l-firma u r-ratifika tagħhom hija neċessarja għad-dħul fis-seħħ tas-CTBT;(b) dawk l-Istati li ffirmaw, imma ma rratifikawx, is-CTBT, speċjalment dawk l-Istati li se jkollhom stazzjonijiet tas-Sistema ta' Kontroll Internazzjonali (IMS);(ċ) dawk l-Istati li ma ffirmawx is-CTBT, speċjalment, l-Istati li se jkollhom stazzjonijiet ta' l-IMS.Artikolu 2L-Unjoni Ewropea għandha tappoġġa s-sejħa tal-Konferenza fuq livell politiku.Artikolu 3Sabiex taċċellera l-proċess tar-ratifika u tiffaċilita d-dħul fis-seħħ bikri tas-CTBT, l-Unjoni Ewropea tista' tikkuntattja organizzazzjonijiet reġjonali (bħall-OAU, l-OAS, l-ASEAN).Artikolu 4Il-Presidenza għandha tinforma lis-Segretarjat Tekniku Proviżorju tas-CTBT dwar l-implimentazzjoni ta' l-Artikolu 1 u 2.Artikolu 5Din id-Deċiżjoni għandu jkollha effett mid-data ta' l-adozzjoni tagħha.Artikolu 6Din id-Deċiżjoni għandha tkun ippubblikata fil-Ġurnal Uffiċjali.Magħmula fil-Lussemburgu, fid-9 ta' April 2001.Għall-KunsillIl-PresidentA. Lindh[1] ĠU L 204, ta' l-4.8.1999, p. 1.--------------------------------------------------


title: 2011/399/PESK: Deċiżjoni tal-Kumitat Politiku u ta’ Sigurtà Atalanta/3/2011 tal- 5 ta’ Lulju 2011 dwar il-ħatra ta’ Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja (Atalanta)

text:
               6.7.2011

               MT

               Il-Ġurnal Uffiċjali tal-Unjoni Ewropea

               L 177/26

         DEĊIŻJONI TAL-KUMITAT POLITIKU U TA’ SIGURTÀ ATALANTA/3/2011
   tal-5 ta’ Lulju 2011
   dwar il-ħatra ta’ Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja (Atalanta)
   (2011/399/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2008/851/PESK tal-10 ta’ Novembru 2008 dwar l-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja (1) (Atalanta), u b’mod partikolari l-Artikolu 6 tagħha,
   Billi:

               (1)

               Skont l-Artikolu 6 tal-Azzjoni Konġunta 2008/851/PESK, il-Kunsill awtorizza lill-Kumitat Politiku u ta’ Sigurtà (KPS) biex jieħu deċiżjonijiet dwar il-ħatra tal-Kmandant tal-Forza tal-UE.

               (2)

               Fit-13 ta’ April 2011, il-KPS adotta d-Deċiżjoni Atalanta/1/2011 (2) dwar il-ħatra tal-Komodor Alberto Manuel Silvestre CORREIA bħala Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja.

               (3)

               Il-Kmandant tal-Operazzjoni tal-UE rrakkomanda li jinħatar ir-Rear Admiral Thomas JUGEL bħala l-Kmandant il-ġdid tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja.

               (4)

               Il-Kumitat Militari tal-UE jappoġġa dik ir-rakkomandazzjoni.

               (5)

               Skont l-Artikolu 5 tal-Protokoll (Nru 22) dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implementazzjoni ta’ deċiżjonijiet u azzjonijiet tal-Unjoni li jkollhom implikazzjonijiet ta’ difiża,

         ADOTTA DIN ID-DEĊIŻJONI:
   Artikolu 1
   Ir-Rear Admiral Thomas JUGEL huwa b’dan maħtur Kmandant tal-Forza tal-UE għall-operazzjoni militari tal-Unjoni Ewropea bil-ħsieb ta’ kontribut għad-deterrenza, il-prevenzjoni u t-trażżin tal-atti ta’ piraterija u ta’ serq bl-użu tal-armi ’l barra mix-xtut tas-Somalja.
   Artikolu 2
   Din id-Deċiżjoni għandha tidħol fis-seħħ fit-13 ta’ Awwissu 2011.

      Magħmul fi Brussell, il-5 ta’ Lulju 2011.

            Għall-Kumitat Politiku u ta’ Sigurtà

            Il-President

         O. SKOOG

      (1)  ĠU L 301, 12.11.2008, p. 33.

      (2)  ĠU L 100, 14.4.2011, p. 72.


title: 2014/561/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit tal-Aġenzija Ewropea għall-Koperazzjoni tar-Regolaturi tal-Enerġija għas-sena finanzjarja 2012

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/160

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit tal-Aġenzija Ewropea għall-Koperazzjoni tar-Regolaturi tal-Enerġija għas-sena finanzjarja 2012
   (2014/561/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għall-Koperazzjoni tar-Regolaturi tal-Enerġija għas-sena finanzjarja 2012,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Koperazzjoni tar-Regolaturi għas-sena finanzjarja 2012, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tat-18 ta’ Frar 2014 (05849/2014 — C7-0054/2014),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament tal-Kunsill (KE) Nru 713/2009 tal-Parlament Ewropew u tal-Kunsill tat-13 ta’ Lulju 2009 li jistabbilixxi Aġenzija għall-Koperazzjoni tar-Regolaturi tal-Enerġija (4), u b’mod partikolari l-Artikolu 24 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0208/2014),

               1.

               Jagħti l-kwittanza lid-Direttur tal-Aġenzija Ewropea għall-Koperazzjoni tar-Regolaturi tal-Enerġija għall-implimentazzjoni tal-baġit tal-Aġenzija għas-sena finanzjarja 2012;

               2.

               Jippreżenta l-kummenti tiegħu fir-riżoluzzjoni t’hawn taħt

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur tal-Aġenzija Ewropea għall-Koperazzjoni tar-Regolaturi tal-Enerġija, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 365, 13.12.2013, p. 1.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 211, 14.8.2009, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: 2009/931/KE: Deċiżjoni tal-Parlament Ewropew u tal-Kunsill tal- 25 ta’ Novembru 2009 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, b’konformità mal-punt 28 tal-Ftehima Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba

text:
               11.12.2009

               MT

               Il-Ġurnal Uffiċjali tal-Unjoni Ewropea

               L 325/1

         DEĊIŻJONI TAL-PARLAMENT EWROPEW U TAL-KUNSILL
   tal-25 ta’ Novembru 2009
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, b’konformità mal-punt 28 tal-Ftehima Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba
   (2009/931/KE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw t-Trattat li jistabbilixxi l-Komunità Ewropea,
   Wara li kkunsidra l-Ftehima Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), b’mod partikulari il-punt 28 tagħha,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikulari l-Artikolu 12(3) tiegħu,
   Wara li kkunsidraw il-proposta mill-Kummissjoni,
   Billi:

               (1)

               Il-Fond Ewropew ta’ Aġġustament għall-Globalizzazzjoni (EGF) kien stabbilit biex jipprovdi appoġġ addizzjonali lill-ħaddiema li sfaw redundant li jsofru mill-konsegwenzi ta’ bidliet strutturali maġġuri li jseħħu fir-ritmi tal-kummerċ u biex jgħinhom fl-integrazzjoni tagħhom mill-ġdid fis-suq tax-xogħol.

               (2)

               L-għan tal-EGF twessa għall-applikazzjonijiet ippreżentati mill-1 ta’ Mejju 2009 biex jinkludi sostenn lill-ħaddiema li jitilfu l-impjieg bħala riżultat tal-kriżi globali finanzjarja u ekonomika.

               (3)

               Il-Ftehima Interistituzzjonali tas-17 ta’ Mejju 2006 tippermetti l-mobilizzazzjoni tal-EGF fil-livell massimu annwali ta’ EUR 500 miljun.

               (4)

               Il-Belġju ressaq żewġ applikazzjonijiet għall-mobilizzazzjoni tal-EGF, fir-rigward ta’ redundancies fis-settur tat-tessuti, fil-5 ta’ Mejju 2009. Dawn l-applikazzjonijiet jikkonformaw mar-rekwiżiti sabiex jiġu ddeterminati l-kontribuzzjonijiet finanzjarji kif stabbiliti fl-Artikolu 10 tar-Regolament (KE) Nru 1927/2006, għalhekk il-Kummissjoni tipproponi li tuża l-ammont ta’ EUR 9 198 874.

               (5)

               L-Irlanda ressqet applikazzjoni għall-mobilizzazzjoni tal-EGF, fir-rigward ta’ redundancies fis-settur tal-industrija tal-manifattura tal-kompjuters, fid-29 ta’ Ġunju 2009. Din l-applikazzjoni hija konformi mar-rekwiżiti biex jiġu ddeterminati l-kontribuzzjonijiet finanzjarji kif stipulat fl-Artikolu 10 tar-Regolament (KE) Nru 1927/2006, għalhekk il-Kummissjoni tipproponi li tuża ammont ta’ EUR 14 831 050.

               (6)

               L-EGF għandu, għalhekk, jiġi mobilizzat sabiex jipprovdi kontribuzzjoni finanzjarja għall-applikazzjonijiet imressqa mill-Belġju u l-Irlanda,

         JIDDEĊIEDU:
   Artikolu 1
   Fil-qafas tal-baġit ġenerali tal-Unjoni Ewropea stabbilit għas-sena finanzjarja 2009, il-Fond Ewropew ta’ Aġġustament għall-Globalizzazzjoni għandu jkun mobilizzat biex jipprovdi s-somma ta’ EUR 24 029 924 f’approprjazzjonijiet għall-impenji u f’approprjazzjonijiet għall-ħlasijiet.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, il-25 ta’ Novembru 2009.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         Å. TORSTENSSON

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: Deċiżjoni tal-Kunsill tat- 13 ta’ Ottubru 2008 li taħtar il-membri u l-membri supplenti Lussemburgiżi tal-Kumitat Konsultattiv dwar il-Libertà tal-Moviment tal-Ħaddiema

text:
               17.10.2008

               MT

               Il-Ġurnal Uffiċjali ta’ l-Unjoni Ewropea

               C 264/5

      DEĊIŻJONI TAL-KUNSILL

   tat-13 ta’ Ottubru 2008
   li taħtar il-membri u l-membri supplenti Lussemburgiżi tal-Kumitat Konsultattiv dwar il-Libertà tal-Moviment tal-Ħaddiema
   (2008/C 264/02)
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 1612/68 tal-15 ta' Ottubru 1968 dwar il-libertà tal-moviment għall-ħaddiema fil-Komunità (1), u b'mod partikolari l-Artikoli 26 u 27 tiegħu,
   Wara li kkunsidra l-listi ta' kandidati preżentati lill-Kunsill mill-Gvernijiet tal-Istati Membri,
   Billi:

               (1)

               permezz tad-Deċiżjoni tiegħu tal-25 ta' Settembru 2008 (2), il-Kunsill ħatar il-membri u l-membri supplenti tal-Kumitat Konsultattiv dwar il-Libertà tal-Moviment tal-Ħaddiema għall-perijodu bejn il-25 ta' Settembru 2008 u l-24 ta' Settembru 2010, bl-eċċezzjoni ta' ċerti membri fost il-membri u l-membri supplenti Lussemburgiżi fil-kategorija tar-rappreżentanti tal-organizzazzjonijiet tal-ħaddiema u ta' min iħaddem;

               (2)

               il-Gvern Lussemburgiż ippreżenta n-nomini għall-postijiet li jridu jimtlew;

         IDDEĊIEDA:
   Artikolu 1
   Dawn li ġejjin huma b'dan maħtura membri u membri supplenti tal-Kumitat Konsultattiv dwar il-Libertà tal-Moviment tal-Ħaddiema għall-perijodu li jiskadi fl-24 ta' Settembru 2010:
   RAPPREŻENTANTI TAL-ORGANIZZAZZJONIJIET TAL-ĦADDIEMA

               Pajjiż

               Membri

               Membri supplenti

               Il-Lussemburgu

               Is-Sinjura Tania MATIAS
               Is-Sur Eduardo DIAS

               Is-Sur Joé SPIER

         RAPPREŻENTANTI TAL-ORGANIZZAZZJONIJIET TA' MIN IĦADDEM

               Pajjiż

               Membri

               Membri supplenti

               Il-Lussemburgu

               Is-Sur Marc KIEFFER
               Is-Sur François ENGELS

               Is-Sinjura Magalie LYSIAK

      Magħmul fil-Lussemburgu, 13 ta' Ottubru 2008.

            Għall-Kunsill

            Il-President

         B. KOUCHNER

      (1)  ĠU L 257, 18.10.1968, p. 2.

      (2)  ĠU C 253, 4.10.2008, p. 7.


title: Deċiżjoni tal-Kunsill (UE) 2016/571 tal-11 ta' April 2016 li taħtar membru, propost mir-Repubblika Federali tal-Ġermanja fil-Kumitat tar-Reġjuni

text:
               13.4.2016

               MT

               Il-Ġurnal Uffiċjali tal-Unjoni Ewropea

               L 97/10

         DEĊIŻJONI TAL-KUNSILL (UE) 2016/571
   tal-11 ta' April 2016
   li taħtar membru, propost mir-Repubblika Federali tal-Ġermanja fil-Kumitat tar-Reġjuni
   IL-KUNSILL TA' L-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Filwaqt li kkunsidra l-proposta mill-Gvern Ġermaniż,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għal tmiem il-mandat tas-Sinjura Martina MÜNCH, sar vakanti s-siġġu ta' membru fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Hija b'dan maħtura membru fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Frau Barbara HACKENSCHMIDT, Mitglied des Landtags Brandenburg.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, il-11 ta' April 2016.

            Għall-Kunsill

            Il-President

         M.H.P. VAN DAM

      (1)  Id-Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Id-Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Id-Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).


Avviż Legali Importanti

|

32006D0807

Deċiżjoni tal-Kunsill 2006/807/PESK ta’ l- 20 ta’ Novembru 2006 li timplimenta l-Azzjoni Konġunta 2005/797/PESK dwar il-Missjoni tal-Pulizija ta' l-Unjoni Ewropea għat-Territorji Palestinjani

Official Journal L 329 , 25/11/2006 P. 0076 - 0076 Official Journal L 200 , 01/08/2007 P. 0201 - 0201

		20061120Deċiżjoni tal-Kunsill 2006/807/PESKta’ l- 20 ta’ Novembru 2006li timplimenta l-Azzjoni Konġunta 2005/797/PESK dwar il-Missjoni tal-Pulizija ta' l-Unjoni Ewropea għat-Territorji PalestinjaniIL-KUNSILL TA' L-UNJONI EWROPEA,Waqt li jikkunsidra l-Azzjoni Konġunta tal-Kunsill 2005/797/PESK ta' l- 14 ta' Novembru 2005 dwar il-Missjoni tal-Pulizija ta' l-Unjoni Ewropea għat-Territorji Palestinjani [1], u b'mod partikolari l-Artikolu 14(2) tagħha, flimkien mat-tieni inċiż ta' l-ewwel subparagrafu ta' l-Artikolu 23(2) tat-Trattat dwar l-Unjoni Ewropea,Billi:(1) Permezz ta' l-Azzjoni Konġunta 2005/797/PESK, il-Kunsill stabbilixxa Missjoni tal-Pulizija ta' l-Unjoni Ewropea għat-Territorji Palestinjani (minn hawn 'il quddiem "EUPOL COPPS") għal perjodu ta' 3 snin. Il-fażi operattiva ta' l-EUPOL COPPS bdiet fl- 1 ta' Jannar 2006.(2) Skond l-Artikolu 14(2) ta' dik l-Azzjoni Konġunta, il-baġit finali tal-EUPOL COPPS għas-sena 2007 għandu jiġi deċiż,IDDEĊIEDA KIF ĠEJ:Artikolu 1Il-baġit finali tal-EUPOL COPPS għall-perjodu mill- 1 ta' Jannar sal- 31 ta' Diċembru 2007 għandu jkun ta' EUR 2800000.Artikolu 2Din id-Deċiżjoni għandha tidħol fis-seħħ fid-data ta' l-adozzjoni tagħha.Artikolu 3Din id-Deċiżjoni għandha tiġi ppubblikata fil-Ġurnal Uffiċjali ta' l-Unjoni Ewropea.Magħmul fi Brussell, 20 ta’ Novembru 2006.Għall-KunsillIl-PresidentJ. Korkeaoja[1] ĠU L 300, 17.11.2005, p. 65.--------------------------------------------------


title: Id-Deċiżjoni tal-Kunsill ta' l-31 ta' Jannar 2000 dwar il-konklużjoni tal-Ftehim li jistabbilixxi regolamenti, tekniċi globali għall-vetturi bir-roti, apparat u partijiet li jistgħu jitwaħħlu u/jew jintużaw f'vetturi bir-roti (Ftehim Parallel)

text:
Avviż Legali Importanti

|

32000D0125

Official Journal L 035 , 10/02/2000 P. 0012 - 0013

		Id-Deċiżjoni tal-Kunsillta' l-31 ta' Jannar 2000dwar il-konklużjoni tal-Ftehim li jistabbilixxi regolamenti, tekniċi globali għall-vetturi bir-roti, apparat u partijiet li jistgħu jitwaħħlu u/jew jintużaw f'vetturi bir-roti ("Ftehim Parallel")(2000/125/KE)IL-KUNSILL TA L-UNJONI EWROPEA,Wara li kkonsidra t-Trattat li jistabilixxi il-Komunitajiet Ewropej u partikolarment l-Artikolu 95 u 133 tiegħu, ma l-Artikolu 300(2), l-ewwel sentenza, u l-Artikolu 300(3) it-tieni subparagrafu tiegħu;Wara li kkonsidra l-proposta tal-Kummissjoni [1];Wara li rċieva l-qbil tal-Parlament Ewropew [2];Billi:(1) Fid-Deċiżjoni tiegħu tat-3 ta' Novembru 1997, il-Kunsill awtorizza lill-Kummissjoni biex tinnegozja fil-qafas tal-Kummissjoni Ekonomika għall-Ewropa tan-Nazzjonijiet Uniti (UN/ECE) Ftehim li jistabbilixxi regolamenti, tekniċi globali għall-vetturi bir-roti, apparat u partijiet li jistgħu jitwaħħlu u/jew jintużaw f'vetturi bir-roti ("Ftehim Parallel").(2) Bħala riżultat ta' dawk in-negozjati, fil-25 ta' Ġunju 1998 il-Ftehim Parallel nfetaħ għall-firem; il-Komunità iffirmat il-Ftehim fit-18 ta' Ottubru 1999.(3) l-Armonizzazzjoni Internazzjonali fis-settur awtomotiv diġa qiegħed iseħħ fil-qafas tal-Ftehim Revist ta' l-1958 UN/ECE dwar l-adozzjoni ta' preskrizzjonijiet tekniċi uniformi għall-vetturi bir-roti, apparat u partijiet li jistgħu jitwaħħlu u/jew jintużaw f'vetturi bir-roti u l-kondizzjonijiet għall-rikonoxximent reċiproku ta' approvazzjonijiet mogħtija a bażi ta' dawn il-preskrizzjonijiet (il-Ftehim ta' l-1958), ma liema Ftehim, il-Komunità saret Parti Kontraenti fl-24 ta' Marzu 1998.(4) Il-Konklużjoni tal-Ftehim Parallel jikkostitwixxi l-objettiv ta' politika kummerċjali kommuni bi qbil ma' l-Artikolu 133 tat-Trattat biex jitneħħew il-barrieri tekniċi li hemm u biex il-kreazzjoni ta' barrieri ġodda tiġi evitata fil-kummerċ ta' vetturi bil-mutur bejn il-Partijiet Kontraenti; l-involviment tal-Komunità jassigura l-konsistenza bejn l-attivitajiet ta' armonizzazzjoni magħmula skond il-Ftehim ta' l-1958 u l-Ftehim Parallel u b'hekk jippermetti aċċess aktar faċli għas-suq ta' pajjiżi terzi.(5) Il-Konklużjoni tal-Ftehim Parallel mill-Komunità jistabbilixxi qafas istituzzjonali speċifiku billi jorganizza l-proċeduri ta'koperazzjoni bejn il-Partijiet Kontraenti; il-qbil tal-Parlament Ewropew huwa b'hekk meħtieġ.(6) Huwa neċessarju li jkunu stabbiliti arranġamenti prattiċi rigward l-involviment tal-Komunità fil-Ftehim Parallel.(7) Il-Kummissjoni għandha tkun responsabbli biex jintlaħqu r-rekwiżiti tan-notifikazzjoni stabbiliti fil-Ftehim Parallel; il-Ftehim Parallel għandu jimxi parallel mal-Ftehim tal-1958; iż-zewġ Ftehim għandhom jimxu fil-qafas tal-UN/ECE u jużaw l-istess Gruppi ta' Ħidma u faċilitajiet li hemm f'dak il-qafas.(8) Il-Ftehim Parallel joħloq qafas li jistabbilixxi regolamenti tekniċi globali fir-reġistru globali b'vot ta' konsensus; minħabba li ż-żewġ Ftehim għandhom jimxu parallel, il-vot dwar abbozzi ta' regolamenti tekniċi tal-Gruppi ta' Ħidma għandhu fil-prinċipju jsiru fil-Gruppi skond iż-żewġ Ftehim; għall-Ftehim tal-1958 il-proċess ta' teħid ta' deċiżjonijiet ġie stabbilit; il-vot tal-Komunità skond il-Ftehim Parallel jista' b'hekk jiġi deċiż skond l-istess proċedura fl-istess okkażjoni tal-Ftehim tal-1958.(9) Fil-każ li vot dwar regolament jittieħed biss skond il-Ftehim Parallel, huwa possibbli li d-deċiżjoni li tiddetermina l-vot tal-Komunità tiġi ddelegata lill-Kummissjoni megħjuna mill-kumitat regolatur, dan għax ir-regolamenti tekniċi globali stabbiliti għandhom iktar ‘il quddiem jitressqu għal l-adozzjoni skond il-proċedura stabbilita fl-Artikolu 95 u 251 tat-Trattat.(10) Il-vot tal-Komunità dwar proposta ta' emenda lill-Ftehim Parallel għandu jkun determinat skond il-proċedura li tintuża għal l-approvazzjoni ta' dak il-Ftehim; meta jkun hemm oġġezzjoni għal emenda tal-Ftehim Parallel wara li jkun ittieħed vot ta' konsensus favur l-emenda, wara li jitqiesu l-limitazzjonijiet fuq il-ħin stabbiliti fil-Ftehim, il-posizzjoni tal-Komunità tista' tiġi deċiża mill-Kummissjoni bi proċedura inqas kumplessa.(11) Il-Ftehim Parallel għandu jkun approvat,IDDEĊIEDA DAN LI ĠEJ:Artikolu 1Il-Ftehim li jistabbilixxi regolamenti, tekniċi globali għall-vetturi bir-roti, apparat u partijiet li jistgħu jitwaħħlu u/jew jintużaw f'vetturi bir-roti, hawnhekk iżjed ‘il quddiem msejjaħ bħala "Ftehim Parallel", huwa b'dan approvat f'isem il-Komunità, fil-limiti tal-kompetenzi tagħha.It-test tal-Ftehim Parallel huwa stipulat bħala l-Anness I.Artikolu 2Il-President tal-Kunsill ikun awtorizzat jinnomina l-persuna inkarigata tqiegħed l-istrument ta' approvazzjoni kif meħtieġ skond l-Artikolu 9.2 tal-Ftehim Parallel u biex tagħmel id-dikjarazzjoni li tinsab fl-Anness II.Artikolu 3Il-Kummissjoni għandha, f'isem il-Kommunità, tieħu ħsieb in-notifiki stabbiliti fil-Ftehim Parallel, partikolarment dawk previsti fl-Artikolu 7,9,12 u 15.Artikolu 4L-arranġamenti prinċipali f'dak li għandu x'jaqsam mal-parteċipazzjoni tal-Komunità u L-Istati Membri fil-Ftehim Parallel huma stabbiliti fl-Anness III.Artikolu 51. Il-Komunità għandha tivvota favur li jkun stabbilit abozz ta' regolament tekniku globali jew abbozz ta' emenda lil dan ir-regolament- jekk il-vot tal-Komunità favur l-abbozz ta' regolament tekniku parallel ġie deċiż skond proċedura waħda jew l-oħra stabbilita fl-Artikolu 4(2) tad-Deċiżjoni tal-Kunsill Nru 97/836/KE [3],- jekk regolament tekniku globali jew emenda lil dan ir-regolament ma jiġix stabbilit ma regolament jew emenda li dak ir-regolament skond il-Ftehim tal-1958, meta l-abbozz kellu approvazzjoni skond proċedura stabbilita fl-Artikolu 13 tad-Direttiva70/156/KEE [4].2. Meta l-approvazzjoni skond il-paragrafu 1 ma tingħatax, il-Komunità għandha tivvota kontra li jkunu stabbiliti regolamenti tekniċI globalifir-reġistru globali.3. Il-posizzjoni tal-Komunità f'dak li għandu x'jaqsam ma kompilazzjoni u affermazzjoni mill-ġdid tal-lista fil-kompendju ta' regolamenti tekniċi kandidati kif ukoll f'dak li għandu x'jaqsam ma riżoluzzjoni ta' kwistjonijiet bejn il-Partijiet Kontraenti għandha tkun stabbilita kif ikun xieraq skond il-proċedura stabbilita fl-Artikolu 13 tad- Direttiva 70/156/KEE.Artikolu 61. Il-Komunità għandha tivvota favur abbozz ta' emenda lill-Ftehim Parallel meta l-abbozz ta' l-emenda ikollu l-approvazzjoni skond il-proċedura li tintuża għal l-approvazzjoni tal-Ftehim. Meta dik il-proċedura ma tkunx magħmula fil-ħin qabel ma jseħħ il-vot il-Kummissjoni għandha tivvota kontra l-emenda f'isem il-Komunità.2. Id-Deċiżjoni li ssir oġġezzjoni għal emenda lill-Ftehim Parallel għandha tittieħed skond il-proċedura stabbilita fit-tieni inċiż tal-Artikolu 5(1).Magħmul fi Brussel, fil-31 ta' Jannar 2000.F'isem il-KunsillIl-PresidentJ. Pina Moura[1] ĠU C 87, 29.03.99, p. 1.[2] Opinjoni mogħtija l-15 ta' Diċembru 1999 (għadha mhiex ippubblikata fil-Ġurnal Uffiċjali).[3] ĠU L 346, 17.12.97, p. 78.[4] ĠU L 42, tat-23.2.1970, p. 1. Direttiva kif-l-aħħar emendata mid-Direttiva 98/91/KE tal-Parlament Ewropew u tal-Kunsill (ĠU L 11, tas-16.1.1999, p. 25).--------------------------------------------------


title: Deċiżjoni tal-Kunsill 2014/901/PESK tat- 12 ta' Diċembru 2014 li temenda d-Deċiżjoni 2013/255/PESK dwar miżuri restrittivi kontra s-Sirja

text:
               13.12.2014

               MT

               Il-Ġurnal Uffiċjali tal-Unjoni Ewropea

               L 358/28

         DEĊIŻJONI TAL-KUNSILL 2014/901/PESK
   tat-12 ta' Diċembru 2014
   li temenda d-Deċiżjoni 2013/255/PESK dwar miżuri restrittivi kontra s-Sirja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra d-Deċiżjoni tal-Kunsill 2013/255/PESK tal-31 ta' Mejju 2013 dwar miżuri restrittivi kontra s-Sirja (1),
   Billi:

               (1)

               Fil-31 ta' Mejju 2013, il-Kunsill adotta d-Deċiżjoni 2013/255/PESK.

               (2)

               Fl-20 ta' Ottubru 2014, il-Kunsill qabel li tiġi imposta projbizzjoni fuq l-esportazzjoni ta' karburant tal-avjazzjoni u l-addittivi rilevanti lis-Sirja minħabba l-fatt li dawn qed jintużaw mill-forza tal-ajru tar-reġim ta' Assad li twettaq attakki indiskriminati kontra l-popolazzjoni ċivili.

               (3)

               Hija meħtieġa aktar azzjoni mill-Unjoni sabiex dawk il-miżuri jiġu implimentati.

               (4)

               Id-Deċiżjoni 2013/255/PESK għandha għalhekk tiġi emendata skont dan,

         ADOTTA DIN ID-DEĊIŻJONI:
   Artikolu 1
   L-Artikolu li ġej jiddaħħal fid-Deċiżjoni tal-Kunsill 2013/255/PESK:

      “Artikolu 7a
      1.   Il-bejgħ, il-forniment, it-trasferiment jew l-esportazzjoni ta' karburant tal-avjazzjoni u addittivi formulati speċifikament għall-karburant tal-avjazzjoni lis-Sirja minn ċittadini tal-Istati Membri jew mit-territorji tal-Istati Membri, jew bl-użu tal-bastimenti jew l-inġenji tal-ajru bil-bandiera tagħhom, għandu jkun ipprojbit, sew jekk joriġina fit-territorji tagħhom sew jekk le.
      2.   Għandu jkun ipprojbit il-forniment, dirett jew indirett, ta' finanzjament jew assistenza finanzjarja, kif ukoll l-assigurazzjoni u r-riassigurazzjoni jew servizzi ta' senserija, marbuta ma' kwalunkwe bejgħ, forniment, trasferiment jew esportazzjoni ta' karburant tal-avjazzjoni u addittivi kif imsemmi fil-paragrafu 1.
      3.   L-awtoritajiet kompetenti ta' Stat Membru jistgħu jawtorizzaw il-bejgħ, il-forniment, it-trasferiment jew l-esportazzjoni ta' karburant tal-avjazzjoni u addittivi lis-Sirja jew il-forniment, dirett jew indirett, ta' finanzjament, assistenza finanzjarja, assigurazzjoni, riassigurazzjoni jew servizzi ta' senserija, neċessarji għall-użu min-Nazzjonijiet Uniti jew korpi li jaġixxu f'isimha għal skopijiet umanitarji bħall-għoti jew il-faċilitazzjoni tal-għoti tal-assistenza, inklużi provvisti mediċinali, ikel, jew it-trasferiment ta' ħaddiema umanitarji u assistenza relatata jew għall-evakwazzjonijiet mis-Sirja jew fis-Sirja.
      4.   Il-projbizzjonijiet fil-paragrafi 1 u 2 ma għandhomx japplikaw għall-karburant tal-avjazzjoni u addittivi użati esklużivament mill-inġenji tal-ajru ċivili mhux Sirjani li jinżlu fis-Sirja, sakemm dawn huma intiżi jew użati biss għall-finijiet li l-ajruplan mgħobbi bihom ikompli f'titjirtu.
      5.   L-Unjoni għandha tieħu l-miżuri meħtieġa sabiex tiddetermina l-elementi rilevanti li għandhom ikunu koperti b'dan l-Artikolu.”

   Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha fIl-Ġurnal Uffiċjali tal-Unjoni Ewropea.

      Magħmul fi Brussell, it-12 ta' Diċembru 2014.

            Għall-Kunsill

            Il-President

         S. GIANNINI

      (1)  ĠU L 147, 1.6.2013, p. 14.


title: 2010/806/UE: Deċiżjoni tal-Parlament Ewropew u tal-Kunsill tal- 15 ta’ Diċembru 2010 dwar il-proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, f’konformità mal-punt 28 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2010/005 ES/Ġebla Naturali tal-Comunidad Valenciana minn Spanja)

text:
               28.12.2010

               MT

               Il-Ġurnal Uffiċjali tal-Unjoni Ewropea

               L 342/18

         DEĊIŻJONI TAL-PARLAMENT EWROPEW U TAL-KUNSILL
   tal-15 ta’ Diċembru 2010
   dwar il-proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, f’konformità mal-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2010/005 ES/Ġebla Naturali tal-Comunidad Valenciana minn Spanja)
   (2010/806/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikolari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikulari l-Artikolu 12(3) tiegħu,
   Wara li kkunsidraw l-proposta mill-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni (FEAG) ġie stabbilit biex jipprovdi appoġġ addizzjonali għall-ħaddiema li spiċċaw issensjati b’konsegwenza ta’ bidliet strutturali maġġuri fix-xejriet kummerċjali dinjija minħabba l-globalizzazzjoni u biex jgħinhom jiġu integrati mill-ġdid fis-suq tax-xogħol.

               (2)

               L-ambitu tal-FEAG twessa’ għall-applikazzjonijiet mressqa mill-1 ta’ Mejju 2009 biex jinkludi sostenn lill-ħaddiema li jitilfu l-impjieg b’riżultat dirett tal-kriżi finanzjarja u ekonomika globali.

               (3)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEAG taħt il-limitu massimu annwali ta’ EUR 500 miljun.

               (4)

               Fid-9 ta’ Marzu 2010, Spanja ppreżentat applikazzjoni biex timmobilizza l-FEAG fir-rigward tas-sensji f’66 intrapriżi li joperaw fis-settur tan-NACE Reviżjoni 2 Taqsima 23 (Manifattura ta’ prodotti minerali mhux metalliċi oħra) f’reġjun NUTS II wieħed, il-Comunidad Valenciana (ES52) u ssupplimentatu b’tagħrif addizzjonali sal-25 ta’ Mejju 2010. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk tipproponi li timmobilizza l-ammont ta’ EUR 1 422 850.

               (5)

               Il-FEAG għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa minn Spanja,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2010, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi s-somma ta’ EUR 1 422 850 f’approprjazzjonijiet għall-impenji u f’approprjazzjonijiet għall-ħlasijiet.
   Artikolu 2
   Id-Deċiżjoni għandha tiġi ppubblikata f’Il-Ġurnal Uffiċċjali tal-Unjoni Ewropea.

      Magħmul fi Strasburgu, il-15 ta’ Diċembru 2010.

            Ghall-Parlament Ewropew

            Il-President

         J. BUZEK

            Għall-Kunsill

            Il-President

         O. CHASTEL

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.